
ITTEBA ESUNNAT 


Bismillahirrahmanirraheem 

Shuru Allah ka naam le kar jo bada meharbaan aur nihayat raham 
wala hai. 


SUNNAT KI TAREEF 

SUNNAT KA LUGVI MANA TAREEQA YA RAASTA HAI. (KHAWAH ACCHA HO YA 
BURA) 


Hazrat Juhaifah Razi Allahu Anhu kehte hai k Rasool Allah Sallallahu Alaihi Wa 
Sallam ne farmaya: "Jis shaks ne koi accha tareeqa jaari kiya aur uske baad us par 
amal kiya gaya to jaari karne wale ko apne amal ka sawab bhi milega aur us acche 
tareeqey par chalne wale doosre loogo k amal ka sawab bhi milega jabke amal 
karne wale loogo k apne sawab mein koi kami nahi ki jayegi aur jis shaks ne koi 
bura tareeqa jaari kiya jis par uske baad amal kiya gaya to uspar apna gunah bhi 
hoga aur un loogo ka gunah bhi jihone uspar amal kiya jabke bure tareeqey par 
amal karne wale loogo k apne gunaho se koi kami nahi ki jayegi". (Sahih Sunan 
Ibne Maja Hadees no. 172) 


SHARI ISTALAH MEIN SUNNAT KA MATLAB RASOOL E AKRAM SALLALLAHU 
ALAIHI WA SALLAM KA TAREEQA HAI 


Hazrat Anas bin Malik Razi Allahu Anhu kehte hai k Rasool Allah Sallallahu Alaihi 
Wa Sallam ne farmaya: "Jisne mere tareeqey par chalne se guraiz kiya wo mujh se 
nahi". (Sahih Bukhari Kitabun Nikah) 

Hazrat Talha bin Abdullah bin Auof Razi Allahu Anhu kehte hai k mene Hazrat 
Abdullah bin Abbas Razi Allahu Anhu k pichey namaz e janaza padhi, to unhone 
usmey Surah Fatiha padhi aur farmaya: "(Mene ye is liye padhi hai takey) loogo ko 
ilm ho jaye k ye Nabi E Akram Sallallahu Alaihi Wa Sallam ka tareeqa hai". (Sahih 
Bukhari Kitabul Janaiz) 


SUNNAT Kl TEEN QISMEY HAI 1. SUNNAT E QAULI, 2. SUNNAT E FAILI, 3. 
SUNNAT E TAQREERI 

RASOOL E AKRAM SALLALLAHU ALAIHI WA SALLAM Kl ZUBANI IRSHAD E 
MUBARAK "SUNNAT E QAULI" KEHLATI HAI 


Hazrat Huzaifah Razi Allahu Anhu kehte hai k Rasool Allah Sallallahu Alaihi Wa 
Sallam ne farmaya: "Aagar khana khane se pehle "BISMILLAH" na padhi jaye to 
shaitan us khaane ko apne liye halal samajh leta hai. (Sahih Muslim Kitabul 
It'amah) 


RASOOL E AKRAM SALLALLAHU ALAIHI WA SALLAM K AMAL MUBARAK KO 
"SUNNAT E FAILI" KEHTE HAI 


Hazrat Nauman bin Basheer Razi Allahu Anhu farmate hai jab hum namaz k liye 
khade hote to Rasool Allah Sallallahu Alaihi Wa Sallam hamari safey durust 
farmate, jab hum sidhey khade ho jate to "ALLAHU AKBAR" keh kar namaz shuru 
farmatey. (Sahih Sunan Abu Dawood Hadees no. 619) 

RASOOL E AKRAM SALLALLAHU ALAI HI WA SALLAM Kl MOJOODGI MEIN JO 
KAAM KIYA GAYA HO AUR AAP SALLALLAHU ALAI HI WA SALLAM NE 
KHAMOOSHI IKHTIYAAR FARMAYI HO YA US PAR IZHAAR PASANDEEDGI KIYA 
HO, USE "SUNNAT E TAQREEQI" KEHTE HAI 


Hazrat Qais bin Umar Razi Allahu Anhu kehte hai Nabi E Akram Sallallahu Alaihi 
Wa Sallam ne ek aadmi ko subah ki namaz k baad 2 rakaatey padhte dekha to 
farmaya: "Subah ki namaz to 2 rakaat hai" us aadmi ne jawab diya "Mene farz 
namaz se pehle ki 2 rakaatey nahi padhi thi lihaza ab padhi hai" Rasool Allah 
Sallallahu Alaihi Wa Sallam ye jawab sun kar khamoosh ho gaye (yaani uski ijazat 
de di). (Sahih Sunan Abu Dawood Hadees no. 1128) 


SUNNAT QURAN MAJEED KI ROSHNI MEIN 

DEEN K MAAMLEY MEIN RASOOL E AKRAM SALLALLAHU ALAIHI WA SALLAM K 
HUKM KI ITA'AT KARNA FARZ HAI 


Ae loogo jo emaan laye ho! Allah ta'ala aur uske Rasool ki ita'at karo aur baat sun 
lene k baad us se muh na moodo. (Surah Anfaal Surah no. 8 Ayat no. 20) 


Namaz qayam karo, zakaat do aur Rasool ki ita'at karo, ummeed hai k turn par 
raham kiya jaye. (Surah Noor Surah no. 24 Ayat no. 56) 


Jisne Rasool ki ita'at ki usne dar'asal Allah ta'ala ki ita'at ki aur jisne Rasool ki ita'at 
se muh phera (uska wabaal usi par hoga) humne Aapko unpar paasbaan 
(nigehbaan) bana kar bheja hai. (Surah Nisa Surah no. 4 Ayat no. 80) 

Humne jo bhi Rasool bheja hai wo is liye k Allah k hukm se uski ita'at ki jaye. 
(Surah Nisa Surah no. 4 Ayat no. 64) 


Allah aur Rasool ki ita'at karo takey turn par raham kiya jaye. (Surah Ale Imran 
Surah no. 3 Ayat no. 132) 


Ae loogo, jo emaan laye ho! Allah aur uske Rasool ki ita'at karo aur un loogo ki jo 
turn mein se sahib e amr ho, phir agar tumhare darmiyaan kabhi maamley mein 
ikhtalaaf paida ho jaye to use Allah aur uske Rasool ki taraf palta do agar turn 
waqayi Allah aur rooz e aakhirat par emaan rakhte ho yahi ek sahih tareeqa hai 
aur sawab k lihaz se bhi accha hai. (Surah Nisa Surah no. 4 Ayat no. 59) 


Wazahat: Allah ta'ala ki taraf lootne ka matlab Quran paak ki taraf ruju karna hai 
aur Rasool ki taraf lootne ka matlab Aap Sallallahu Alaihi Wa Sallam ki hayaat e 
tayyaba mein Aap Sallallahu Alaihi Wa Sallam ki zaat e muqaddas thi, lekin Aap 
Sallallahu Alaihi Wa Sallam ki wafaat k baad is se muraad Aap Sallallahu Alaihi Wa 
Sallam ki sunnat e mutahhara aur Ahadees e mubaraka hai. 


Ae Muhammad Sallallahu Alaihi Wa Sallam! tumhare rabb ki qasam, loog kabhi 
momin nahi ho sakte jab tak k apne (tamaam) baahami ikhtalafaat mein turn ko 
faisla karne wala na maan le phir jo bhi faisla turn karo us par apne dilo mein koi 
tangi mehsoos na kare balkey sar basar tasleem karle. (Surah Nisa Surah no. 4 
Ayat no. 65) 

Ae loogo! jo emaan laye ho! Allah aur uske Rasool ki ita'at karo (aur ita'at se muh 
mood kar) apne aamaal zaaya na karo. (Surah Muhammad Surah no. 47 Ayat no. 
33) 


Jo kuch Rasool tumhe de wo le lo aur jis cheez se tumhe rook de us se ruk jao aur 
Allah se daro beshak Allah sakht azaab dene wala hai. (Surah Hashr Surah no. 59 
Ayat no. 7) 


RASOOL E AKRAM SALLALLAHU ALAI HI WA SALLAM KI ITA'AT AUR ITTEBA, 
KAAMYABI KI ZAMANAT HAI 


Jo loog Allah aur uske Rasool ki ita'at kare Allah se darey aur uski nafarmani se 
bachey, wahi kaamyaab hai. (Surah Noor Surah no. 24 Ayat no. 52) 


Emaan laane walo ka kaam to ye hai k jab wo Allah aur uske Rasool ki taraf bulaye 
jaye takey Rasool unke maamlaat ka faisla kare to wo keh de humne baat sunli 
aur ita'at ikhtiyaar ki, aese loog hi kaamyaab hone wale hai. (Surah Noor Surah no. 
24 Ayat no. 51) 


Jisne Allah aur uske Rasool ki ita'at ki usne badi kaamyabi hasil ki. (Surah Ahzaab 
Surah no. 33 Ayat no. 71) 


Jo shaks Allah aur uske Rasool ki ita'at karega Allah use aese baago mein dakhil 
karega jinke nichey nehrey behti hongi jaha wo hamesha rahega aur yahi sabse 
badi kaamyabi hai. (Surah Nisa Surah no. 4 Ayat no. 13) 

ALLAH TA'ALA AUR RASOOL ALLAH SALLALLAHU ALAI HI WA SALLAM K HUKM K 
MUTABIQ KIYE GAYE AAMAAL KA BHARPOOR AJR WA SAWAAB MILEGA 


Agar turn loog Allah aur uske Rasool ki ita'at karoge to tumhare aamaal k aj'r wa 
sawaab mein koi kami nahi karega (ita'at karne walo k liye) Allah yaqeenan 
bakashne wala aur raham farmaaney wala hai. (Surah Hujraat Surah no. 49 Ayat 
no. 14) 


GUNAHO KI MAGFIRAT RASOOL E AKRAM SALLALLAHU ALAI HI WA SALLAM K 
ITTEBA K SAATH MASH ROOT HAI 


Ae Nabi! un se keh do k agar turn (haqeeqat mein) Allah se muhabbat karte ho to 
meri itteba karo Allah turn se muhabbat karega aur tumhari khatao ko maaf 
farmayega, wo bada maaf karne wala aur raheem hai. (Surah Ale Imran Surah no. 
3 Ayat no. 31) 


ALLAH TA'ALA AUR RASOOL E AKRAM SALLALLAHU ALAIHI WA SALLAM KI 
ITA'AT KARNE WALE LOOG QAYAMAT K DIN NABIYO, SIDDEQO, SHAHEEDO AUR 
NAIK LOOGO K SATH HONGE 


Jo loog Allah aur Rasool ki ita'at karenge wo (qayamat k din) un loogo k saath 
honge jin par Allah ta'ala ne inaam farmaya hai yaani ambiya, siddeqeen, shohda 
aur saliheen, in loogo ki rifaqat kitni acchi hai. (Surah Nisa Surah no. 4 Ayat no. 69) 

ALLAH TA'ALA AUR RASOOL E AKRAM SALLALLAHU ALAI HI WA SALLAM PAR 
EMAAN LAANE K BA'WAJOOD BAAZ LOOG AMLAN ALLAH AUR RASOOL 
SALLALLAHU ALAI HI WA SALLAM KA HUKM NAHI MAANTE, AESE LOOG MOMIN 
NAHI 


Loog kehte hai k hum Allah aur Rasool par emaan laye hai aur humne ita'at 
qubool ki hai phir (iqraar karne k baad) unmey se ek garooh (ita'at se) mooh phair 
leta hai, aese loog hargiz momin nahi (kyunki) jab unko Allah aur Rasool ki taraf 
bulaya jata hai takey Rasool unke baahami maamlaat ka faisla kare to unmey se 
ek fareeq katra jata hai. (Surah Noor Surah no. 24 Ayat no. 47, 48) 


Jab unse kaha jata hai k aao us cheez ki taraf jo Allah ne nazil ki hai aur aao Rasool 
ki taraf to un munafiqo ko turn dekhte ho k tumhari taraf aane se ruk jaate hai. 
(Surah Nisa Surah no. 4 Ayat no. 61) 


Ae Nabi! keh dijiye Allah aur Rasool ki ita'at karo aur agar loog Allah aur Rasool ki 
ita'at se mooh moodey (to unhe maloom hona chahiye k) Allah yaqeenan kaafiro 
ko pasand nahi karta. (Surah Ale Imran Surah no. 3 Ayat no. 32) 


ALLAH TA'ALA AUR RASOOL E AKRAM SALLALLAHU ALAIHI WA SALLAM KI 
ITA'AT NA KARNE KA NATEEJA BAAHAMI INTASHAAR AUR LADAAYI JHAGDEY 
HAI 


(Ae loogo, jo emaan laye ho) Allah aur uske Rasool ki ita'at karo aur aapas mein 
jhagda na karo warna tumhre andar kamzoori paida ho jayegi aur tumhari hawa 
ukhad jayegi, sabr se kaam lo Allah ta'ala yaqeenan sabr karne walo k saath hai. 
(Surah Anfaal Surah no. 8 Ayat no. 46) 

RASOOL ALLAH SALLALLAHU ALAIHI WA SALLAM K HUKM Kl MOJOODIGI MEIN 
KISI DOOSRE K HUKM PAR AMAL KARENE Kl DEEN E ISLAM MEIN KOI GUNJAISH 
NAHI 

ALLAH AUR RASOOL SALLALLAHU ALAIHI WA SALLAM Kl NAFARMANI SAREEH 
GUMRAAHI HAI 


Kisi momin mard aur aurat ko ye haqq nahi hai k jab Allah aur uske Rasool kisi 
maamley ka faisla kare to phir use apne maamley mein khud faisla karne ka 
ikhtiyaar hasil rahey aur jo koi Allah aur uske Rasool ki nafarmani karega wo 
sareeh gumraahi mein padd gaya. (Surah Ahzaab Surah no. 33 Ayat no. 36) 


ALLAH TA'ALA AUR RASOOL E AKRAM SALLALLAHU ALAIHI WA SALLAM Kl 
NAFARMANI KARNE WALE APNE ANJAAM K KHUD ZIMMEDAAR HONGEY 


Loogo! Allah aur Rasool ki ita'at karo aur nafarmani se baaz aa jao lekin agar 
tumne hukm na maana to jaan lo k tumhare Rasool par saaf saaf paigaam 
pahuncha dene k alawa koi zimmedari nahi. (Surah Maida Surah no. 5 Ayat no. 92) 


Allah aur Rasool ki baat mano aur agar na maanoge to yaad rakkho hamare Rasool 
par saaaf saaf haqq baat pahuncha dene ki zimmedaari hai. (Surah Tagabun Surah 
no. 64 Ayat no. 12) 


(Ae Muhammad Sallallahu Alaihi Wa Sallam!) keh dijiye k Allah ki ita'at karo, 
Rasool ki ita'at karo aur agar nahi karte to khoob samajh lo k Rasool par jis (farz 
yaani risalat) ka boojh dala gaya hai wo sirf usi ka zimmedaar hai aur turn par jis 
(farz yaani ita'at) ka baar dala gaya hai uske zimmedaar turn ho agar Rasool ki 

ita'at karoge to hidayat paoge warna Rasool ki zimmedaari us se zayada kuch nahi 
k saaf saaf hukm pahunchade. (Surah Noor Surah no. 24 Ayat no. 54) 


ALLAH TA'ALA AUR RASOOL E AKRAM SALLALLAHU ALAIHI WA SALLAM KI 
NAFARMANI KI SAZA JAHANNAM AUR RUSWA KUN AZAAB HAI 


Jo shaks Allah aur uske Rasool ki ita'at karega use Allah un jannato mein dakhil 
dakhil farmayega jinke niche nehrey beh rehi hongi aur jo shaks Allah aur Rasool 
ki ita'at se muh phairega wo use dardnaak azaab dega. (Surah Fatah Surah no. 48 
Ayat no. 17) 


HEELEY AUR BAHANEY TALAASH KARKE ALLAH TA'ALA AUR RASOOL E AKRAM 
SALLALLAHU ALAIHI WA SALLAM K AHKAMAAT SE PEHLU TAHI KARNA 
DARDNAAK AZAAB KA BAA'AS HAI 


Musalmano! Rasool k bulane ko apne darmiyan ek doosre ko bulane ki tarah na 
samjh baitho, Allah un loogo ko khoob jaanta hai jo turn mein se ek doosre ki 
aadh lete hue chipkey se khisak jaate hai, Rasool k hukm ki khilaaf warzi karne 
walo ko darna chahiye k wo kisi fitney mein giraftaar na ho jaye ya unpar 
dardnaak azaab na aa jaye. (Surah Noor Surah no. 24 Ayat no. 63) 

SUNNAT KI FAZILAT 

SUNN NAT KI ITTEBA KARNE WALE KO RASOOL ALLAH SALLALLAHU ALAI HI WA 
SALLAM NE JANNAT KI KHUSHKHABRI Dl HAI 


Hazrat Abu Hurairah Razi Allahu Anhu kehte hai k Rasool Allah Sallallahu Alaihi Wa 
Sallam ne farmaya: "Meri ummat k saare loog jannat mein jayenge, siwa e un 
loogo k jinhone inkaar kiya", Sahaba E Kiram Razi Allahu Anhum ne arz kiya "Ya 
Rasool Allah Sallallahu Alaihi Wa Sallam! inkaar kisne kiya? "Aap Sallallahu Alaihi 
Wa Sallam ne farmaya: jinse meri ita'at ki wo jannat mein dakhil hoga, jisne meri 
nafarmani ki usne inkaar kiya (aur wo jannat mein nahi jayega)". (Sahih Bukhari 
Kitabul Aetasaam bil Kitabis Sunnah) 


RASOOL ALLAH SALLALLAHU ALAIHI WA SALLAM KI ITA'AT AUR FARMABARDARI 
ALLAH KI ITA'AT AUR FARMABARDARI HAI 


Hazrat Abu Hurairah Razi Allahu Anhu kehte hai Rasool Allah Sallallahu Alaihi Wa 
Sallam ne farmaya "Jisne meri ita'at ki usne Allah ki ita'at ki, jisne meri nafarmani 
ki usne Allah ki nafarmani ki aur jisne ameer ki ita'at ki, usne meri ita'at ki aur jisne 
ameer ki nafarmani ki unse meri nafarmani ki". (Mukhtasar Sahih Muslim Hadees 
no. 1223) 


QURAN WA SUNNAT PAR SAKHTI SE AMAL KARNE WALE LOOG GUMRAAHIYO 
SE MEHFOOZ RAHENGE 


Hazat Abdullah bin Abbas Razi Allahu Anhu se riwayat hai k Rasool Allah Sallallahu 
Alaihi Wa Sallam ne hajjatul wida k mookey par khutba dete hue irshad farmaya: 

"Shaitan is baat se mayoos ho chuka hai k is sar-zameen mein kabhi uski bandagi 
ki jayegi lihaza ab wo isi baat par mutmaeen hai k (shirk k alawa) wo aamaal jinhe 
turn mamooli samajhte ho unme uski pairvi ki jaye, lihaza (shaitan se har waqt) 
khabardaar raho aur (suno) mein tumhare darmiyan wo cheez choode ja raha hu 
jise mazbooti se thaame rakkhoge to kabhi gumrah nahi honge aur wo hai Allah ki 
kitab aur uske Nabi (Sallallahu Alaihi Wa Sallam) ki sunnat". (Mustadrak E Hakim, 
Sahih Targeeb wa Tarheeb Hadees no. 36) 


Hazrat Abu Hurairah Razi Allahu Anhu kehte hai Rasool Allah Sallallahu Alaihi Wa 
Sallam ne farmaya: "Mein tumhare darmiyan do chizey choode ja raha hu k agar 
unpar amal karoge to kabhi gumrah nahi honge ek Allah ki kitab aur doosri meri 
Sunnat". (Mustadrak E Hakim, Sahih Jamey Sageer Hadees no. 2937) 


UMMAT MEIN IKTALAF K WAQT NABI K IKRAM SALLALLAHU ALAIHI WA SALLAM 
KI SUNNAT PAR MAZBOOTI SE JAMEY REHNA NIJAAT KA BAA'AS HOGA 


Hazrat Arbaaz bin Sariya Razi Allahu Anhu kehte hai k ek rooz Rasool Allah 
Sallallahu Alaihi Wa Sallam ne hame namaz padhayi, namaz k baad hamari taraf 
tawajjah farmayi aur hame bada mosar waaz farmaya jis se loogo k aanso beh 
nikley aur dil kaanp uthey ek aadmi ne arz kiya "Ya Rasool Allah Sallallahu Alaihi 
Wa Sallam! aaj Aapne is tarah waaz farmaya hai jese ye Aapka aakhiri waaz ho, 
aese waqt mein Aap hamey kis cheez ki takeed farmate hai? hame kuch wasiyat 
bhi farma dijiye Rasool Allah Sallallahu Alaihi Wa Sallam ne farmaya: "Mein tumhe 
Allah ta'ala se darne, apne ameer ki baat sun'ne aur uski ita'at karne ki wasiyat 
karta hu, khawah tumhara ameer habshi gulam hi kyu na ho (aur yaad rakkho) jo 
loog mere baad zinda rahenge wo ummat mein bahut zayada ikhtalaaf dekhenge, 
aese halaat mein meri sunnat par amal karne ko lazim bana lena aur hidayat 
yaafta khulafa e Rashideen k tareeqey ko thaamey rakhna aur uspar mazbooti se 
jamey rehna neez deen mein paida ki gayi nayi nayi baato (bida'ato) se bachna 

kyunki deen mein har nayi cheez bida'at hai aur har bida'at gumraahi hai". (Sahih 
Sunan Abu Dawood Hadees no. 3851) 


SUNNAT E RASOOL SALLALLAHU ALAIHI WA SALLAM ZINDA KARNE WALE KO 
APNE SAWAB K ALAWA UN TAMAAM LOOGO KA SAWAB BHI MILTA HAI JO 
USKE BAAD US SUNNAT PAR AMAL KARTE HAI 


Hazrat Kaseer bin Abdullah bin Umar bin Auof Muzni Razi Allahu Anhu farmate hai 
k mujhse mere baap ne, mere baap se mere dada ne riwayat kiya hai k Rasool 
Allah Sallallahu Alaihi Wa Sallam ne farmaya: "Jisne meri sunnato mein se koi ek 
sunnat zinda ki aur loogo ne us par amal kiya to sunnat zinda karne wale ko bhi 
utna hi sawab milega jitna us sunnat par amal karne wale tamaam loogo ko 
milega jabke loogo k apne sawab mein koi kami nahi ki jayegi aur jisne koi bida'at 
jaari ki aur phir uspar loogo ne amal kiya to bida'at jaari karne wale par un 
tamaam loogo ka gunah bhi hoga jo is bida'at par amal karenge bida'at par amal 
karne wale loogo k apne gunaho ki saza se koi cheez kam nahi hogi (yaani wo bhi 
poori poori saza payenge)". (Sahih Sunan Ibne Maja Hadees no. 173) 


SUNNAT E RASOOL SALLALALHU ALAIHI WA SALLAM DOOSRE TAK 
PAHUNCHANE WALO K LIYE RASOOL ALLAH SALLALLAHU ALAIHI WA SALLAM KI 
DUAYE 


Hazrat Abdur Rahman bin Abdullah Razi Allahu Anhu apne baap se aur wo Nabi E 
Akram Sallallahu Alaihi Wa Sallam se riwayat karte hai k Aap Sallallahu Alaihi Wa 
Sallam ne farmaya: "Allah ta'ala us aadmi ko tar o taaza rakkhey jisne humse 
hadees suni aur use (juh ka tuh) aagey pahuncha diya (kyunki) aksar wo looog 
jinko hadees pahunchayi gayi ho, wo sun'ne walo se zayada yaad rakhne wale 
hote hai". (Sahih Sunan Ibne Maja Hadees no. 189) 

Hazrat Abdullah bin Masood Razi Allahu Anhu kehte hai mene Rasool Allah 
Sallallahu Alaihi Wa Sallam ko farmate hue suna hai "Allah ta'ala us shaks ko tar o 
taaza rakhhey jisne hum se koi baat suni aur usko usi tarah doosro tak pahuncha 
diya jis tarah suni thi (kyunki) bahut se pahunchaye jaane wale sun'ne walo se 
zayada yaad rakhne wale hote hai". (Sahih Sunan Tirmizi Hadees no. 2140) 


SUNNAT KI AHMIYAT 

ZAYADA SAWAB HASH KARNE K IRADEY SE SUNNAT E RASOOL SALLALLAHU 
ALAIHI WA SALLAM KO NA KAAFI SAMAJH KAR GAIR MASNOON TAREEQO PAR 
MEHNAT AUR MASHAKKAT KARNA AAP SALLALLAHU ALAIHI WA SALLAM KI 
NARAAZGI KA BAA' AS HAI 

WAHI AMAL QABIL E QUBOOL HAI JO SUNNAT E RASOOL SALLALLAHU ALAIHI 
WA SALLAM K MUTABIQ HO 


Hazrat Anas Razi Allahu Anhu farmate hai teen sahabi azwaaj e mutahharaat Razi 
Allahu Anhum k gharo mein hazir hue aur Nabi E Akram Sallallahu Alaihi Wa 
Sallam ki ibadat k baare mein sawal kiya jab unhe bataya gaya to unhone Aap 
Sallallahu Alaihi Wa Sallam ki ibadat ko kam samajha aur aapas mein kaha Nabi E 
Akram Sallallahu Alaihi Wa Sallam k muqabaley mein hamara kya muqaam hai 
unki to agli pichli saari khtaye maaf kardi gayi hai (lihaza hame Aap Sallallahu 
Alaihi Wa Sallam se zayada ibadat karni chahiye) unmey se ek ne kaha mein 
hamesha saari raat namaz padhunga (aaraam nahi karunga) doosre na kaha mein 
hamesha roozey rakkhunga aur kabhi tark nahi karunga, teesre na kaha mein 
aurato se alag rahunga aur kabhi nikah nahi karunga jab Rasool Allah Sallallahu 
Alaihi Wa Sallam tashreef laye to un se pucha "Kya tumne aesa aur aesa kaha 
hai?" (unke iqraar par) Aap Sallallahu Alaihi Wa Sallam ne irshad farmaya 

"Khabardaar! Allah ki qasam mein turn sab se zayada Allah ta'ala se darne wala 
aur turn sab se zayada parhaizgaar hu, lekin mein rooza rakhta hu, tark bhi karta 
hu, raat ko qayam bhi karta hu aur aaraam bhi karta hu, aurato se nikha bhi kiye 
hai (yaad rakkho) jisne meri sunnat se muh mooda uska mujhse koi talluq nahi". 
(Sahih Bukhari Kitabun Nikah) 


Hazrat Ayesha Razi Allahu Anha farmati hai Rasool Allah Sallallahu Alaihi Wa 
Sallam jab Sahaba E Kiraam Razi Allahu Anhum ko kisi baat ka hukm farmate to 
unhi kaamo ka hukm dete jinhe wo kar sake, Sahaba Razi Allahu Anhum arz karte 
"Hum Aap Sallallahu Alaihi Wa Sallam ki tarah (Allah ta'ala k mehboob) thoodey 
hai, Aap Sallallahu Alaihi Wa Sallam ki to Allah ne agli pichli saari khataye maaf 
kardi hai (lihaza hamey zayada ibadat karne dijiye) ye sun kar Aap Sallallahu Alaihi 
Wa Sallam itna gussa hue k unke aasaar Aap Sallallahu Alaihi Wa Sallam k chehra 
e mubarak par zahir hue phir Aap Sallallahu Alaihi Wa Sallam ne irshad farmaya 
beshak mein turn sab se zayada parhaizgaar hu aur Allah ta'ala k ahkaam k baare 
mein sabse zayada jaan'ne wala hu". (Sahih Bukhari Kitabul Emaan) 


Hazrat Ayesha Razi Allahu Anha farmati hai Rasool Allah Sallallahu Alaihi Wa 
Sallam ne koi kaam kiya aur loogo ko uski rukhsat de di, lekin kuch loogo ne wo 
rukhsat lene se parhaiz kiya, Nabi E Akram Sallallahu Alaihi Wa Sallam ko pata 
chala to Aap Sallallahu Alaihi Wa Sallam ne khutba diya, Allah ta'ala ki qasam! 
mein loogo ki nisbat Allah ta'ala ki mansha aur marzi se zayada waqif hu aur loogo 
ki nisbat zayda Allah ta'ala se darne wala hu (yaani turn loog na to mujhse zayada 
Allah ta'ala k ahkamaat se waqif ho sakte ho na mujhse zayada muttaqi ban sakte 
ho). (Al loo loo wal Marjaan juz e saani Hadees no. 1518) 

RASOOL ALLAH SALLALLAHU ALAI HI WA SALLAM KA HUKM NA MAAN'NE WALE 
KO AAP SALLALLAHU ALAI HI WA SALLAM NE SAZA DENE KA FAISLA FARMAYA 


Hazrat Abu Hurairah Razi Allahu Anhu kehte hai Rasool Allah Sallallahu Alaihi Wa 
Sallam ne farmaya: "(Iftar k bagair) musalsal roozey na rakkho", Sahaba Razi 
Allahu Anhum ne arz kiya Ya Rasool Allah Sallallahu Alaihi Wa Sallam Aap to 
rakhte ho? Aap Sallallahu Alaihi Wa Sallam ne farmaya: "Mein tumhari tarah nahi 
hu, mujhe mera rabb raat ko khilata bhi hai pilata bhi hai" lekin uske bawajood 
loog baaz nahi aaye, Hazrat Abu Hurairah Razi Allahu Anhu kehte hai tab Nabi E 
Akram Sallallahu Alaihi Wa Sallam ne musalsal do din ya musalsal do raat rooza 
rakkha phir (ittefaaq se) Eid ka chaand nazar aa gaya, Aap Sallallahu Alaihi Wa 
Sallam ne farmaya: "Agar chand nazar na aata to mein abhi musalsal roozey 
rakhta" goya unko saza dene k liye Aap Sallallahu Alaihi Wa Sallam ne ye baat 
farmayi (Yani mera hukm na man'ne wale loog bhi mere saath rooza rakhte aur 
unhe saza milti). (Sahih Bukhari Kitabul Aetasaam bil Kitabis Sunnah) 


SUNNAT KA ILM HO JAANE K BAAD USPAR AMAL NA KARNE WALO KO NABI E 
AKRAM SALLALLAHU ALAIHI WA SALLAM NE NAFARMAAN KAHA 


Hazrat Jabir Razi Allahu Anhu se riwayat hai k Rasool Allah Sallallahu Alaihi Wa 
Sallam ramazaan mein fatah makkah wale saal makkah k liye (madeena se) nikley 
to Aap Sallallahu Alaihi Wa Sallam ne rooza rakkha jab kura gameem (jagah ka 
naam) pahunchey to loogo ne bhi rooza rakkha chunanchey Aap Sallallahu Alaihi 
Wa Sallam ne paani ka piyala manga kar uncha kiya, yaha tak k loogo ne us 
(piyaley) ko dekh liya phir Aap Sallallahu Alaihi Wa Sallam ne paani pee liya baad 
mein Aap Sallallahu Alaihi Wa Sallam ko bataya gaya k kuch loogo ne abhi rooza 
rakkha hua hai, is par Aap Sallallahu Alaihi Wa Sallam ne irshad famaya "Ye loog 
nafarman hai, ye loog nafarman hai". (Sahih Muslim Kitabus Siyaam) 

JO AMAL SUNNAT E RASOOL SALLALLAHU ALAI HI WA SALLAM K MUTABIQ NA 
HO WO ALLAH TA'ALA K YAHA MARDOOD (NA QABIL E QUBOOL) HAI 


Hazrat Ayesha Razi Allahu Anha kehti hai Rasool Allah Sallallahu Alaihi Wa Sallam 
ne farmaya: "Jisne deen mein koi aesa kaam kiya jiski bunyaad shariyat mein nahi, 
wo kaam mardood hai". (Al loo loo wal Marjaan Juz e saani Hadees no. 1120) 


KITAB O SUNNAT Kl PAIRVI SE HATNE KA NATEEJA GUMRAHI HAI 

RASOOL ALLAH SALLALLAHU ALAIHI WA SALLAM Kl NAFARMAANI HALAKAT 
AUR TABAHI KA BAA'AS HAI 


Hazrat Abu Musa Ash'ari Razi Allahu Anhu se riwayat hai k Rasool Allah Sallallahu 
Alaihi Wa Sallam ne farmaya: "Meri aur us hidayat ki misaal, jise mein de kar 
bheja gaya hu aesi hai jese k ek aadmi apne quam k paas aye aur kahe loogo! 
mene apni aankho se ek lashkar dekha hai jis'se tumhe wazey taur par khabardaar 
kar raha hu lihaza us se bachne ki fikr karo qaum k kuch loogo ne uski baat maanli 
aur raato raat chipke se nikal gayi jabke doosre loogo ne jhutla diya aur apne 
gharo mein (gaflat se) padey rahe, subah k waqt lashkar ne unhe aa liya aur 
halaak karke unki nasal ka khatma kar diya ye misal meri aur mujh par nazil kiye 
gaye haqq ki pairvi karne wale aur na karne wale loogo ki hai". (Sahih Bukhari 
Kitabur Riqaaq) 


Hazrat Arbaaz bin Saariyah Razi Allahu Anhu se riwayat hai k unhone Rasool Allah 
Sallallahu Alaihi Wa Sallam ko farmate hue suna hai "Loogo mein tumhe aese 
roshan deen par choodey ja raha hu jiski raat bhi din ki tarah roshan hai us se 
wahi shaks guraiz karega jise halaak hona hai". (Sahih Kitabus Sunnah juz e awwal 
Hadees no. 49) 

RASOOL ALLAH SALLALLAHU ALAIHI WA SALLAM K MUQABILEY MEIN KISI NABI 
YA WALI, MUHADDIS YA FUQAHA, IMAAM YA AALIM Kl ITTEBA KA TASAWWUR 
SARASAR GUMRAAHI HAI 


Hazrat Jabir Razi Allahu Anhu se riwayat hai k Hazrat Umar Razi Allahu Anhu Nabi 
E Akram Sallallahu Alaihi Wa Sallam ki khidmat mein hazir hue aur arz kiya "Hum 
yahoodiyo se kuch baatey sunte hai jo hamey acchi lagti hai kya unme se baaz 
(zayada acchi lagne wali) likh liya kare?" Nabi E Akram Sallallahu Alaihi Wa Sallam 
ne irshad farmaya "Kya turn (apne deen k baare mein) shak mein mubtala ho (k ye 
naqis hai) jis tarah yahood wa nasara (apne apne deen k baare mein) shak mein 
padey they, halakey mein ek wazey aur roshan shariyat le kar aya hu, agar aaj 
Musa Alaihis Salaam bhi zinda hote, to meri pairvi k bagair unke liye bhi koi chara 
na hota". (Musnad Ahmad, Behaqui, Mishkaatul Masabeeh Kitabul Emaan) 


Hazrat Jabir Razi Allahu Anhu riwayat karte hai k Hazrat Umar bin Khattab Razi 
Allahu Anhu Toraat le kar Rasool Allah Sallallahu Alaihi Wa Sallam ki khidmat mein 
hazir hue aur arz kiya "Ya Rasool Allah Sallallahu Alaihi Wa Sallam! ye Toraat hai" 
Aap Sallallahu Alaihi Wa Sallam khamoosh rahe, Hazrat Umar Razi Allahu Anhu 
Toraat padhne lage, to Rasool Allah Sallallahu Alaihi Wa Sallam ka chehra 
mubarak (gusse se) badalne laga, Hazrat Abu Bakr Siddequi Razi Allahu Anhu ne 
(ye soorat e haal dekhi) to kaha: "Ae Umar! gum karne waliya tujhe gum paaye, 
Rasool Allah Sallallahu Alaihi Wa Sallam k chehre ki taraf nahi dekhte" Hazrat 
Umar Razi Allahu Anhu ne Rasool Allah Sallallahu Alaihi Wa Sallam k chehra e 
mubarak ki taraf dekha to kaha "Mein Allah aur uske Rasool k gusse se Allah ta'ala 
ki panah maangta hu, hum Allah k rabb hone par, islam k deen hone par, aur 
Muhammad Sallallahu Alaihi Wa Sallam k Nabi hone par raazi hai" uske baad 
Rasool E Akram Sallallahu Alaihi Wa Sallam ne irshad famaya: "Us zaat ki qasam! 
jiske haath mein Muhammad Sallallahu Alaihi Wa Sallam ki jaan hai agar aaj Musa 
Alaihis Salaam tashreef le aye aur turn loog meri bajaye unki itteba shuru karo, to 
seedhi raah se gumraah ho jaoge aur agar Musa Alaihis Salaam zinda hote aur 

meri nabuwat ka zamana paate to wo bhi meri hi itteba karte". (Muqadma Daarmi 
Baab 39 Hadees no. 435) 


RASOOL E AKRAM SALLALLAHU ALAI HI WA SALLAM Kl ITA'AT MEIN KOTAHI NE 
JANG E UHAD Kl FATAH KO SHIKAST MEIN BADAL DIYA 


Hazrat Bara Razi Allahu Anhu farmate hai k uhad k rooz mushriko se hamara 
muqabala hua, Nabi E Akram Sallallahu Alaihi Wa Sallam ne teer-andaazo ki ek 
jama'at (pahaad ki chooti par) bitha di aur Abdullah bin Jubair Razi Allahu Anhu ko 
unka ameer muqarrar karte hue farmaya: "Turn hame (maidaan e jang mein) 
khawah gaalib hote dekho ya magloob hote, apni jagah se hargiz na hatna aur na 
hi hamari madad ko aana" chunanachey kafiro se muqabala hua, to kafir bhaag 
nikle hatta k mene dekha k mushriko ki aurate pindliyo se kapda uthaye hue 
pahaad par bhaagi ja rahi hai, unki pazaibey dikhayi de rahi thi, Hazrat Abdullah 
bin Jubair Razi Allahu Anhu ne unko samjhaya k Rasool Allah Sallallahu Alaihi Wa 
Sallam taakeed kar gaye hai k is jagah se na hatna lihaza yaha se mat palto, neez 
andaza na maaney (apni marzi se wo jagah chood di chunanchey) musalmano ko 
shikast ho gayi aur 70 Sahaba E Kiraam Razi Allahu Anhum shaheed ho gaye. 
(Sahih Bukhari Kitabul Magaazi) 


SAHABA E KIRAAM RAZI ALLAHU ANHUM SUNNAT E RASOOL SALLALLAHU 
ALAIHI WA SALLAM KO TARK KARNA SARASAR GUMRAAHI SAMAJHTE THEY 


Hazrat Arwah bin Zubair Razi Allahu Anhu se riwayat hai k Abu Bakr Siddequi Razi 
Allahu Anhu ne farmaya: "Mein koi aesi cheez nahi chood sakta jis par Rasool 
Allah Sallallahu Alaihi Wa Sallam amal kiya karte they, kyunki mujhey darr hai k 
agar mein Rasool Allah Sallallahu Alaihi Wa Sallam k qaul wa fail mein koi cheez 
bhi chood dunga to gumraah ho jaunga". (Al loo loo wal Marjaan Kitabul Jihad 
Hadees no. 1150) 

AESI BAAT YA AMAL, JO RASOOL E AKRAM SALLALLAHU ALAIHI WA SALLAM SE 
SABIT NA HO, HADEES YA SUNNAT KEH KAR LOOGO K SAAMNE PAISH KARNE Kl 
SAZA JAHANNAM HAI 


Hazrat Abu Hurairah Razi Allahu Anhu kehte hai Rasool Allah Sallallahu Alaihi Wa 
Sallam ne farmaya: "Jisne jaan boojh kar jhoot meri janib mansoob kiya wo apna 
thikana jahannam bana le". (Al loo loo wal Marjaan Juz e Awwal Hadees no. 30) 


Hazrat Ali Razi Allahu Anhu kehte hai Rasool Allah Sallallahu Alaihi Wa Sallam ne 
farmaya: "Jisne meri janib jhoot baat mansoob ki wo aag mein dakhil hoga". (Al 
loo loo wal Marjaan juz e awwal Hadees no. 1) 


Hazrat Salma Razi Allahu Anhu se riwayat hai k mene Nabi E Akram Sallallahu 
Alaihi Wa Sallam ko ye farmate hue suna hai k "Jo shaks meri taraf aesi baat 
mansoob kare, jo mene nahi ka hi, wo apni jagah jahannam mein bana le". (Sahih 
Bukhari Kitabul llm) 


Hazrat Abu Hurairah Razi Allahu Anhu se riwayat hai k Rasool Allah Sallallahu 
Alaihi Wa Sallam ne farmaya: "Akhiri zamane mein dajjal aur kazzab loog aesi aesi 
hadeese tumhare paas layenge, jo tumne aur tumhare aslaaf ne kabhi na suni 
hongi lihaza unse bach kar raho kahi tumhe gumraah na karde ya fitne mein 
mubtala na karde". (Sahih Muslim Kitabus Sunnah Hadees no. 4604) 

SUNNAT E RASOOL SALLALLAHU ALAI HI WA SALLAM CHOOD KAR KOI NAYA 
TAREEQA TALASH KARNE WALA SHAKS ALLAH TA'ALA K HAN SABSE ZAYADA 
MAGZOOB HAI 

Hazrat Abdullah bin Abbas Razi Allahu Anhu se riwayat hai k Rasool Allah 
Sallallahu Alaihi Wa Sallam ne farmaya: "Teen aadmi Allah ta'ala k han magzoob 
hai 

1. Haram shareef ki hurmat paimaal karne wala 

2. Islam mein Rasool Allah Sallallahu Alaihi Wa Sallam ka tareeqa chood kar 
jahliyat ka tareeqa talaash karne wala 

3. Kisi musalman ka na haqq khoon talab karne wala takey uska khoon bahaye". 
(Sahih Bukhari Kitabud Dayaat) 


RASOOL E AKRAM SALLALLAHU ALAIHI WA SALLAM KA HUKM NA MAAN'NE 
PAR DUNYA MEIN IBRAT-NAAT SAZA 


Hazrat Salma bin Akwa Razi Allahu Anhu se riwayat hai k unke baap ne unhe 
bataya k ek aadmi ne Rasool Allah Sallallahu Alaihi Wa Sallam k paas baaye haath 
se khana khaya to Aap Sallallahu Alaihi Wa Sallam ne farmaya: "Apne daaye hath 
se khao" us aadmi ne jawab diya "Mein aesa nahi kar sakta" Aap Sallallahu Alaihi 
Wa Sallam ne irshad farmaya: "(accha Allah kare) tujhse aesa na ho sake, us shaks 
ne takabbur ki wajah se ye baat kahi thi (halankey koi shari uzr nahi tha) raavi 
kehte hai k wo shaks (umar bhar) apna daaya hath muh tak na utha saka". (Sahih 
Muslim Kitabul Ashrabah) 

SUNNAT KA EHTARAAM 

SAHABA E KIRAAM RAZI ALLAHU ANHUM SUNNAT E RASOOL SALLALLAHU 
ALAIHI WA SALLAM Kl MAMOOLI SI MUKHALIFAT BHI GAWARA NAHI 
SAMAJHTE THEY 


Hazrat Umarah bin Ruwaibah Razi Allahu Anhu ne hakim e waqt Marwaan k baite 
Bashar ko (doraan e khutba e juma) mimbar par dono haath uthate dekha to 
famaya: "Allah kharaab kare un dono haatho ko mene Rasool Allah Sallallahu 
Alaihi Wa Sallam ko us se zayada karte hue nahi dekha". (Sahih Muslim Kitabuj 
Juma) 


Hazrat Kaab bin Ujrah Razi Allahu Anhu masjid mein dakhil hue aur ummey hakam 
ka baita Abdur Rahman baith kar khutba de raha tha, Hazrat Kaab Razi Allahu 
Anhu ne farmaya: "Is khabees ko dekho baith kar khutba de raha hai (jo khilaf e 
sunnat hai) Allah ta'ala Quran e Majeed mein farmata hai: "Ae Muhammad 
Sallallahu Alaihi Wa Sallam! Jab loogo ne khareed o farokht ya khail kood dekha, 
to us taraf bhagey aur tujhe khada hua chood gaye". (Sahih Muslim Kitabuj Juma) 


SAHABA E KIRAAM RAZI ALLAHU ANHUM RASOOL E AKRAM SALLALLAHU 
ALAIHI WA SALLAM K QAUL YA FAIL K KHILAAF KISI QISM Kl BAAT SUN'NA YA 
USE MAMOOLI SAMAJHNA SAKHT NA PASAND FARMATE THEY 


Hazrat Abdullah bin Umar Razi Allahu Anhu se riwayat hai k Nabi E Akram 
Sallallahu Alaihi Wa Sallam ne farmaya: "Koi shaks Allah ki bandiyo ko masjid mein 
aane se na rookey" Hazrat Abdullah Razi Allahu Anhu k baite ne kaha "Hum to 
rokenge" Hazrat Abdullah Razi Allahu Anhu sakht naraaz hue aur farmaya: "Mein 

tere saamne Hadees e Rasool Sallallahu Alaihi Wa Sallam bayan kar raha hu aur tu 
keh raha hai k hum unhe zaroor rokenge". (Ibne Maja Kitabus Sunnah) 


Hazrat Abdullh bin Mugfal Razi Allahu Anhu se riwayat hai k unka bhatija pehlu 
mein baitha kankariya phaink raha tha, Hazat Abdullah Razi Allahu Anhu ne use 
mana kiya aur bataya k Nabi E Akram Sallallahu Alaihi Wa Sallam ne is se mana 
farmaya hai neez Nabi E Akram Sallallahu Alaihi Wa Sallam ka irshad e mubarak 
hai hai k aesa karne se na to shikar ho sakta hai na dushman ko nuksan 
pahunchaya ja sakta hai, albatta is se (kisi ka) daant toot sakta hai ya aankh phoot 
sakti hai, bhatije ne dobara kankariya phainkni shuru kardi, to Hazrat Abdullah 
Razi Allahu Anhu ne kaha: "Mene tujhe bataya hai k Nabi E Akram Sallallahu Alaihi 
Wa Sallam ne is se mana farmaya hai aur tu phir wahi kaam kar raha hai, lihaza 
mein tujhse ab kabhi baat nahi karunga". (Sahih Sunan Ibne Maja Juz e Awwal 
Hadees no. 17) 


Hazrat Imran bin Hussain Razi Allahu Anhu se riwayat hai k Rasool Allah Sallallahu 
Alaihi Wa Sallam ne farmaya: "Haya to saari bhalayi hai" ya Aap Sallallahu Alaihi 
Wa Sallam ne farmaya: "Haya mukammal bhalayi hai" Basheer bin Kaab Razi 
Allahu Anhu ne kaha humne baaz kitabo mein ya danayi ki baato mein padha hai k 
haya ki ek qism to Allah ta'ala k huzoor sakeenah aur waqaar hai jabke doosri 
qism bodapan aur kamzoori hai, ye sunkar (Sahabi E Rasool) Hazrat Imarn Razi 
Allahu Anhu ko sakht gussa aya, aankhey surkh ho gayi aur farmaya k mein 
tumhare saamne Hadees e Rasool Sallallahu Alaihi Wa Sallam bayan kar raha hu 
aur tu uske khilaf baat kar raha hai, raavi kehte hai Hazrat Imran Razi Allahu Anhu 
ne phir Hadees padh kar sunayi, idhar Basheer bin Kaab Razi Allahu Anhu ne bhi 
apni wahi baat dohrayi, to Hazrat Imran Razi Allahu Anhu gazabnaak ho gaye aur 
(Basheer bin Kaab Razi Allahu Anhu ko saza dene ka faisla kiya) hum sab ne kaha 
"Ae aba najeed (Hazrat Imran Razi Allahu Anhu ki kaneet) basheer hamara hi 
musalman saathi hai (ise maaf kar dijiye) isme koi (munafiqat ya kufr wali) baat 
nahi hai". (Sahih Muslim Kitabul Emaan) 

SUNNAT E RASOOL SALLALLAHU ALAI HI WA SALLAM KA ILM HO JANE K 
BAWAJOOD MASLA DARYAFT KARNE PAR HAZRAT UMAR RAZI ALLAHU ANHU 
KA IZHAAR E NARAZI 


Hazrat Haris bin Abdullah bin Aaus Razi Allahu Anhu kehte hai mein Umar bin 
Khattab Razi Allahu Anhu k paas hazir hua aur unse pucha: "Agar qurbani k din 
tawaaf e ziyarat karne k baad aurat haiza ho jaye to kya kare?" Hazrat Umar Razi 
Allahu Anhu ne farmaya: "(Taharat hasil karne k baad) aakhiri amal baitullah 
shareef ka tawaaf hona chahiye" Haris Razi Allahu Anhu ne kaha Rasool Allah 
Sallallahu Alaihi Wa Sallam ne bhi mujhe yahi fatwa diya tha is par Hazrat Umar 
Razi Allahu Anhu ne farmaya: "Tere haath toot jaye, toone mujhse aesi baat 
puchi, jo Rasool Allah Sallallahu Alaihi Wa Sallam se puch chuka tha takey mein 
Rasool Allah Sallallahu Alaihi Wa Sallam k khilaf faisla karu". (Sahih Sunan Abu 
Dawood juz Awwal Hadees no. 1765) 


SUNNAT KI MOJOODGI MEIN RAAYE KI HESIYAT 

SUNNAT E RASOOL SALLALLAHU ALAIHI WA SALLAM PAR AMAL KARNE KI 
BAJAYE APNI MARZI SE ZAYADA AMAL KARKE ZAYADA SAWAB HASIL KARNE KI 
KHAWAHISH PAR AAP SALLALLAHU ALAIHI WA SALLAM NE IZHAAR E NARAAZGI 
FARMAYA 


Hazrat Anas Razi Allahu Anhu farmate hai teen sahabi azwaaj e mutahharaat Razi 
Allahu Anhum k gharo mein hazir hue aur Nabi E Akram Sallallahu Alaihi Wa 
Sallam ki ibadat k baare mein sawal kiya jab unhe bataya gaya to unhone Aap 
Sallallahu Alaihi Wa Sallam ki ibadat ko kam samajha aur aapas mein kaha Nabi E 
Akram Sallallahu Alaihi Wa Sallam k muqabaley mein hamara kya muqaam hai 
unki to agli pichli saari khtaye maaf kardi gayi hai (lihaza hame Aap Sallallahu 

Alaihi Wa Sallam se zayada ibadat karni chahiye) unmey se ek ne kaha mein 
hamesha saari raat namaz padhunga (aaraam nahi karunga) doosre na kaha mein 
hamesha roozey rakkhunga aur kabhi tark nahi karunga, teesre na kaha mein 
aurato se alag rahunga aur kabhi nikah nahi karunga jab Rasool Allah Sallallahu 
Alaihi Wa Sallam tashreef laye to un se pucha "Kya tumne aesa aur aesa kaha 
hai?" (unke iqraar par) Aap Sallallahu Alaihi Wa Sallam ne irshad farmaya 
"Khabardaar! Allah ki qasam mein turn sab se zayada Allah ta'ala se dame wala 
aur turn sab se zayada parhaizgaar hu, lekin mein rooza rakhta hu, tark bhi karta 
hu, raat ko qayam bhi karta hu aur aaraam bhi karta hu, aurato se nikha bhi kiye 
hai (yaad rakkho) jisne meri sunnat se muh mooda uska mujhse koi talluq nahi". 
(Sahih Bukhari Kitabun Nikah) 


SUNNAT E RASOOL SALLALLAHU ALAIHI WA SALLAM PAR AMAL KARNE KI 
BAJAYE APNI RAAYI PAR AMAL KARNE WALO KO RASOOL ALLAH SALLALLAHU 
ALAIHI WA SALLAM NE "NAFARMAAN" KAHA HAI 


Hazrat Arwah bin Zubair Razi Allahu Anhu se riwayat hai k Abu Bakr Siddequi Razi 
Allahu Anhu ne farmaya: "Mein koi aesi cheez nahi chood sakta jis par Rasool 
Allah Sallallahu Alaihi Wa Sallam amal kiya karte they, kyunki mujhey darr hai k 
agar mein Rasool Allah Sallallahu Alaihi Wa Sallam k qaul wa fail mein koi cheez 
bhi chood dunga to gumraah ho jaunga". (Al loo loo wal Marjaan Kitabul Jihad 
Hadees no. 1150) 


26 



ITTEBA ESUNNAT 


SAHABA E KIRAAM RAZI ALLAH U ANHUM FAISLA KARTE WAQT APNI RAAYE PAR 
AMAL KARNE SE PEHLE HAMESHA SUNNAT E RASOOL SALLALLAHU ALAI HI WA 
SALLAM Kl TARAF RUJU FARMATE 

SUNNAT E RASOOL SALLALLAHU ALAI HI WA SALLAM KA ILM HOTE HI SAHABA E 
KIRAAM RAZI ALLAHU ANHUM APNI RAAYE WAPAS LE LETE THEY 

ITTEBA E SUNNAT HI MUSALMANO K BA'HAMI IKHTALAFAAT KHATAM KARNE 
KA WAHID RAASTAHAI 


Hazrat Qubaisah bin Zuyeb Razi Allahu Anhu se riwayat hai k ek mayyat ki naani 
Hazrat Abu Bakr Siddequi Razi Allahu Anhu k paas meraas maangne aayi, Hazrat 
Abu Bakr Siddequi Razi Allahu Anhu ne farmaya "Quraani ahkaam k mutabiq 
meraas mein tumhara koi hissa nahi aur na hi mene is baare mein Rasool Allah 
Sallallahu Alaihi Wa Sallam se koi hadees suni hai, lihaza wapas chali jao, mein is 
baare mein loogo se daryaft karunga" chunanchey Hazrat Abu Bakr Siddequi Razi 
Allahu Anhu ne loogo se pucha to Hazrat Mugeera bin Shuba Razi Allahu Anhu ne 
kaha "Meri mojoodgi mein Rasool Allah Sallallahu Alaihi Wa Sallam ne naani ko 
chatha (6th) hissa dilaya hai" Hazrat Abu Bakr Siddequi Razi Allahu Anhu ne pucha 
"Koi aur bhi iska gawah hai?" Hazrat Muhammad bin Maslamah Ansari ne bhi is 
hadees ki ta'eed ki, chunanchey Hazrat Abu Bakr Siddequi Razi Allahu Anhu ne 
naani ko chatha (6th) hissa dila diya. (Sahih Sunan Abu Dawood juz e Awwal 
Hadees no. 2888) 


Hazrat Saeed Razi Allahu Anhu se riwayat hai k Hazrat Umar bin Khattab Razi 
Allahu Anhu farmaya karte they "Dayat sirf walid k rishtedaro k liye hai lihaza 
beewi ko apne shohar ki dayat se koi hissa nahi milta" Zahaak bin Sufyaan Razi 
Allahu Anhu ne (Hazrat Umar Razi Allahu Anhu) se kaha Rasool E Akram Sallallahu 
Alaihi Wa Sallam ne mujhe ye paigaam likhwa kar bhijwaya k mein Aseem Siyaabi 
ki beewi ko uske shohar ki dayat se hissa dilau, chunanchey Hazrat Umar Razi 
Allahu Anhu ne apni raaye se ruju kar liya. (Sahih Sunan Abu Dawood juz e Awwal 
Hadees no. 2921) 

Hazrat Miswar bin Makhramah Razi Allahu Anhu se riwayat hai k Hazrat Umar Razi 
Allahu Anhu ne pait k bacchey ki dayat k baare mein loogo se mashwara kiya, to 
Hazrat Mugeerah bin Shuba Razi Allahu Anhu ne kaha Rasool Allah Sallallahu 
Alaihi Wa Sallam ne is par ek gulam ya loondi aazaad karne ka hukm diya hai, 
Hazrat Umar Razi Allahu Anhu ne farmaya "Apni baat par gawah lao" chunanchey 
Hazrat Muhammad bin Maslamah Razi Allahu Anhu ne is baat ki tasdeeq ki (Is k 
baad Hazrat Umar Razi Allahu Anhu ne Sunnat E Rasool Sallallahu Alaihi Wa 
Sallam k mutabiq faisla farmaya). (Sahih Muslim Kitabul Qasamah) 


Hazrat Bajalah Razi Allahu Anhu kehte hai "Mein ahnf k chacha juzz bin Muaviyah 
ka munshi tha, hamey Hazrat Umar Razi Allahu Anhu ka ek khat unki wafaat se ek 
saal qabl mila, jisme likha tha k jis munshi ne apni mahram aurat se nikah kiya ho 
unhe alag karo, Hazrat Umar Razi Allahu Anhu majoosiyo se jizya nahi lete they, 
lekin jab Hazrat Abdur Rahman bin Aouf Razi Allahu Anhu ne gawahi di k Rasool 
Allah Sallallahu Alaihi Wa Sallam majoosiyo se jizya liya karte they (to Hazrat Umar 
Razi Allahu Anhu ne bhi jizya lena shuru kar diya)". (Sahih Bukhari Kitabul Jizya) 


Hazrat Zainab binte Kaab bin Ujrah Razi Allahu Anha se riwayat hai k Hazrat Abu 
Saeed Khudri Razi Allahu Anhu ki behan Fureah binte Malik bin Sunaan Razi Allahu 
Anha ne unhe bataya k wo Rasool Allah Sallallahu Alaihi Wa Sallam k paas aayi aur 
pucha "Kya wo bani khudrah mein apne ghar ja sakti hai?" kyunki mere khawind k 
chand gulaam bhaag gaye they wo unhe dhundhne nikle jab tarfe qadoom (ek 
muqaam hai madeena se saat meel par) pahunche to waha gulamo ko paya aur 
gulamo ne mere khawind ko maar dala chunanchey mene Rasool Allah Sallallahu 
Alaihi Wa Sallam se daryaft kiya kya mein apne ghar wapas chali jao kyunki mera 
khawind mere liye koi makaan ya kharch wagairah chood kar nahi mara?" Hazrat 
Fureah Razi Allahu Anha kehti hai Rasool Allah Sallallahu Alaihi Wa Sallam ne 
farmaya "chali jao" Hazrat Fureah Razi Allahu Anha kehti hai mein waha se nikli 
abhi masjid ya hujre mein thi to Aap Sallallahu Alaihi Wa Sallam ne mujhe bulaya 

ya kisi ko bulane ka hukm diya aur mujhe bulaya gaya, Aap Sallallahu Alaihi Wa 
Sallam ne irshad farmaya "tumne kya kaha tha?" mene saari baat dobara bayan ki 
jo mene apne shohar k mutalliq kahi thi Hazrat Fureah Razi Allahu Anha kehti hai 
tab Rasool Allah Sallallahu Alaihi Wa Sallam ne farmaya "Apne ghar mein thehri 
raho hatta k iddat poori ho jaye" chunanchey mene us ghar mein 4 maah 10 din 
poorey kiye, Hazrat Fureah Razi Allahu Anha kehti hai jab Usman bin Affan Razi 
Allahu Anhu ne mere paas paigaam bheja aur masla daryaft kiya to mene unhey 
yahi bataya aur unhone uske mutabiq faisla kiya. (Sahih Sunan Abu Dawood Juzz e 
Saani Hadees no. 2016) 


QURAN SAMAJHNE K LIYE SUNNAT KI ZARURAT 

SUNNAT (HADEES) K BAGAIR QURAN MAJEED SE TAMAAM SHARI MASA'IL 
MALOOM KARNA MUMKIN NAHI 

SUNNAT MEIN BAYAN KIYE GAYE AHKAMAAT, QURAN MAJEED K AHKAMAAT KI 
TARAH WAJIBUL ITTEBA HAI 


Hazrat Miqdaam bin Maadi Karab Razi Allahu Anhu se riwayat hai k Rasool Allah 
Sallallahu Alaihi Wa Sallam ne farmaya "Loogo, yaad rakkho! quran hi ki tarah ek 
aur cheez (Yaani Hadees) mujhe Allah ki taraf se di gayi hai, khabardaar! ek waqt 
ayega k ek pait bhara (yaani takabbur shaks) apni musnad par takiya lagaye baitha 
hoga aur kahega loogo! tumhare liye ye quran hi kaafi hai is mein jo cheez halaal 
hai bas wahi halaal hai aur jo cheez haraam hai bas wahi haraam hai, halankey jo 
kuch Allah k Rasool Sallallahu Alaihi Wa Sallam ne haraam kiya hai wo aese hi 
haraam hai jese Allah ne haraam kiya hai, suno! gharelu gadha bhi tumhare liye 
halaal nahi (halankey quran mein uski hurmat ka zikr nahi) na hi wo darindey jinki 
kuchliya (yaani now kiye (teekhey) daant jinse wo shikaar karte hai) hai, na hi kisi 
zimmey ki giri padi cheez kisi k liye halaal hai, han albatta agar uske maalik ko uski 

zarurat hi na ho to phir jayez hai". (Sahih Sunan Abu Dawood juzz e Saani Hadees 
no. 3848) 


Hazrat Abu Raafee Razi Allahu Anhu se riwayat hai k Nabi E Akram Sallallahu Alaihi 
Wa Sallam ne farmaya: "(loogo!) mein turn mein se kisi ko is haal mein na pau k 
wo apni musnad par takiya lagaye baitha ho uske paas mere un ahkamaat mein se 
jinka mene hukm diya, ya jinse mene mana kiya hai, koi hukm aye aur wo yuh 
kahe mein to (Aap Sallallahu Alaihi Wa Sallam k is hukm ko) nahi jaanta, humne jo 
kita bulla h mein paya usi par amal kar liya (yaani hamare liye wahi kaafi hai)". 
(Sahih Sunan Abu Dawood Juzz e Saani Hadees no. 3849) 


QURAN E MAJEED KO SUNNAT K ZARIYE HI SAMJHA JA SAKTA HAI, CHAND 
MISAALEY DARJ E ZAIL HAI 


1. Hazrat Huzaifah Razi Allahu Anhu kehte hai k Rasool Allah Sallallahu Alaihi Wa 
Sallam ne irshad farmaya: "Diyanat-daari aasamano se loogo k dilo mein utri hai 
(yaani insan ki fitrat mein shamil hai) aur quran bhi (aasman se) nazil hua hai jise 
loogo ne padha aur sunnat k zariye samjha". (Sahih Bukhari Kitabul Aetasaam bil 
Kitabis Sunnah) 


2. Hazrat Yaala bin Ummayah Razi Allahu Anhu kehte hai mene Hazrat Umar Razi 
Allahu Anhu se pucha "Allah ta'ala farmata hai agar tumhey kafiro k sataane ka 
khauf ho to namaz qasar kar lene mein koi harj nahi aur ab jabke zamana e aman 
hai (to kya phir bhi qasar ki rukhsat hai) to Hazrat Umar Razi Allahu Anhu ne kaha 
mujhe bhi tumhari tarah tajjub hua tha, to mene Rasool Allah Sallallahu Alaihi Wa 
Sallam se masla daryaft kiya to Aap Sallallahu Alaihi Wa Sallam ne farmaya k 
(doran e safar khauf ho ya na ho) Allah ta'ala ne tumhey sadqa diya hai, lihaza 
uska sadqa qubool karo". (Mukhtasar Sahih Muslim Hadees no. 433) 

3. Hazrat Adi bin Hatim Razi Allahu Anhu kehte hai mene Rasool Allah Sallallahu 
Alaihi Wa Sallam se roozey k baarey mein sawal kiya to Aap Sallallahu Alaihi Wa 
Sallam ne farmaya "(Sehri us waqt tak khao piyo) jab tak safaid dhari siyah dhari 
se alag nazar na aye" chunanchey mene 2 dooriya (dhagey) li, unme se ek safaid, 
doosri siyah thi aur (raat bhar) dono ki taraf dekhta raha (mene ye soorat e haal 
Rasool Allah Sallallahu Alaihi Wa Sallam ko batayi to) Aap Sallallahu Alaihi Wa 
Sallam ne mujhse koi aesi baat kahi, jo Abu Sufyaan ko yaad nahi rahi phir 
farmaya "Is se muraad raat aur din hai". (Sahih Sunan Tirmizi juzz e Saani Hadees 
no. 2372) 


4 . Hazrat Abdullah bin Mas'ood Razi Allahu Anhu kehte hai ye aayat nazil hui "Wo 
loog jinhone apne emaan mein zulm shamil nahi kiya (Surah Anaam Ayat no. 83)" 
to tamaam musalman pareshan ho gaye aur arz kiya "Ya Rasool Allah Sallallahu 
Alaihi Wa Sallam! hum mein se kaun aesa hai jisne koi zulm (yaani gunah) na kiya 
ho? Aap Sallallahu Alaihi Wa Sallam ne irshad farmaya "Ayat mein zulm se 
muraad, gunah nahi balkey shirk hai, kya tumne Hazrat Luqman Alaihis Salaam ko 
apne baitey ko nasihat suni ae mere baitey! Allah k saath shirk na karna, kyunki 
shirk bahut bada zulm hai". (Sahih Sunan Tirmizi juzz e Saani Hadees no. 2452) 


SUNNAT E RASOOL SALLALLAHU ALAIHI WA SALLAM NAZAR ANDAAZ KARENE 
SE BAAZ SHARI AHKAAM NA MUKAMMAL AUR GAIR WAZEY REHTE HAI, 
MUKAMMAL DEEN SAMAJHNE AUR US PAR AMAL KARNE K UYE QURAN 
MAJEED K SAATH SAATH SUNNAT KI PAIRVI AUR ITTEBA BHI ZARURI HAI, 
CHAND MISAALEY DARJ E ZAIL HAI 


1. Quran majeed ne sirf musafir aur bimaar ko ramazaan mein roozey chood kar 
qaza ada karne ki rukhsat di hai jabkey Rasool Allah Sallallahu Alaihi Wa Sallam ne 

musafir aur bimaar k alawa haiza aur doodh pilaane wali aurato ko bhi rooza 
chood kar baad mein ada karne ki rukhsat di hai. 


QURAN MAJEED KA HUKM: 


"Turn mein se jo shaks bimaar ho ya safar mein ho (aur roza na rakkhey) to 
(ramazaan k baad) doosre dino mein ginti poori kare". (Surah Baqarah Ayat no. 
184) 


RASOOL ALLAH SALLALLAHU ALAI HI WA SALLAM KA HUKM: 


Hazrat Anas Razi Allahu Anhu se riwayat hai k Rasool Allah Sallallahu Alaihi Wa 
Sallam ne farmaya: "Allah ta'ala ne musafiro ko rooza mu'akkhar karne aur nisf 
namaz ki rukhsat di hai jabke hamila aur doodh pilane wali aurat ko sirf rooza 
mu'akkhar karne ki rukhsat di hai". (Sahih Sunan Nasayi Juzz e Saani Hadees no. 
2145) 


Hazrat Abu Zanaad Rahimahullah farmate hai masnoon aur shari ahkaam basa 
auqaat raaye k bar-aks hote hai lekin musalmano par un ahkaam ki pairvi karna 
lazim hai unhi ahkaam mein se ek ye bhi hai k haiza roozo ki qaza ada kare, lekin 
namaz ki qaza ada na kare. (Sahih Bukhari Kitabus Saum) 


2. Quran majeed ne zaani mard aur zaani aurat ko 100-100 koodey maarne ka 
hukm diya hai jabke Rasool Allah Sallallahu Alaihi Wa Sallam ne gair shadi-shuda 
mard aur aurat ko 100-100 koodey maane ka hukm diya hai aur shadi-shuda mard 
aur aurat ko sangsaar karne ki saza di hai. 

QURAN MAJEED KA HUKM: 


"Zaniya aurat aur zaani mard dono mein se har ek ko 100-100 koodey maro aur 
Allah ta'ala k deen (ko nafiz karne) k maamley mein tumko taras na aye, agar turn 
Allah aur yaum e akhirat par emaan rakhte ho". (Surah Noor Ayat no. 2) 


RASOOL ALLAH SALLALLAHU ALAI HI WA SALLAM KA HUKM: 


Hazrat Abdullah bin Abbas Razi Allahu Anhu kehte hai k Maaiz bin Malik Razi 
Allahu Anhu, Nabi E Akram Sallallahu Alaihi Wa Sallam ki khidmat mein hazir hue 
aur do martaba zina ka aetraaf kiya, Aap Sallallahu Alaihi Wa Sallam ne unhe 
wapas loota diya, Hazrat Maaiz Razi Allahu Anhu phir hazir hue aur do martaba 
zina ka aetraaf kiya, tab Aap Sallallahu Alaihi Wa Sallam ne irshad farmaya: 
"Tumne char martaba apne khilaf gawahi de di (tab loogo ko hukm diya) jao use 
sangsaar kardo". (Sahih Sunan Abu Dawood juzz e Saani Hadees no. 3823) 


3. Quran majeed ne tamaam murdaar haraam qarar de diye hai jabkey Rasool 
Allah Sallallahu Alaihi Wa Sallam ne mari hui machli halal qaraar di hai. 


QURAN MAJEED KA HUKM: 


"Haraam kiya gaya hai turn par murdaar, khoon, khinzeer ka goosht aur har wo 
janwar jispar (zibah karte waqt) Allah k alawa kisi aur ka naam liya jaye". (Surah 
Maaida Ayat no. 3) 

RASOOL ALLAH SALLALLAHU ALAIHI WA SALLAM KA HUKM: 


Hazrat jabir Razi Allahu Anhu se riwayat hai k Nabi E Akram Sallallahu Alaihi Wa 
Sallam se samundar k baarey mein sawal kiya gaya to Aap Sallallahu Alaihi Wa 
Sallam ne farmaya: "Samundar ka paani paak hai aur uska murdaar (yaani machli) 
halal hai". (Sahih Ibne Khuzaimah Juzz e Awwal Hadees no. 112) 


4 . Quran e majeed ne mardo aur aurato k liye har tarah ki zeenat ko jayez aur 
halaal qaraar diya hai jabke Rasool Allah Sallallahu Alaihi Wa Sallam ne mardo k 
liye soona aur raisham haraam qaraar diya hai. 


QURAN MAJEED KA HUKM: 


"Ae Muhammad (Sallallahu Alaihi Wa Sallam)! un se kaho jisne rizk ki pakeezah 
cheezo ko aur Allah ki us zeenat ko haraam qaraar diya jise Allah ne apne bando k 
liye nikaala hai". (Surah Aaraaf Ayat no. 32) 


RASOOL ALLAH SALLALLAHU ALAIHI WA SALLAM KA HUKM: 


Hazrat Abu Moosa Razi Allahu Anhu se riwayat hai k Nabi E Akram Sallallahu Alaihi 
Wa Sallam ne farmaya: "Meri ummat ki aurato k liye soona aur resham halal kiya 
gaya hai aur mardo k liye haram kiya gaya hai". (Sahih Sunan Nasayi juzz e Saani 
Hadees no. 4754) 


34 



ITTEBA ESUNNAT 


5. Quran majeed ne wuzu ka tareeqa muh aur haath kohniyo tak dhoona phir sar 
ka masah aur pao ka dhoona bataya hai jabke Rasool Allah Sallallahu Alaihi Wa 
Sallam ne teen martaba haath dhoona, teen martaba kulli karna, teen martaba 
naam saaf karna aur phir muh dhoona, teen martaba dono haath kohniyo tak 
dhoona, uske baad sar aur kaano ka masah karna aur phir teen martaba dono pao 
takhno tak dhoona bataya hai. 


QURAN MAJEED KA HUKM: 


"Ae loogo, jo emaan laye ho! jab namaz k liye utho to muh aur apne haath 
kohniyo tak dhulo, saro par masah karlo aur pao ko takhno tak dho liya karo". 
(Surah Maaidah Ayat no. 6) 


RASOOL ALLAH SALLALLAHU ALAIHI WA SALLAM KA HUKM: 


Hazrat Humraan Razi Allahu Anhu se riwayat hai k Hazrat Usman Razi Allahu Anhu 
ne wuzu k liye paani mangwaya aur bartan se dono haato par paani daala aur 
dono haato ko teen baar dhooya phir apna haath bartan mein dala, kulli ki, naak 
saaf ki aur unme paani dala, phir apna chehra teen martaba dhooya aur kohniyo 
tak baazu teen martaba dhooye phir sar ka masah kiya phir teen martaba dono 
pao dhooye phir farmaya "Mene Nabi E Akram Sallallahu Alaihi Wa Sallam ko isi 
tarah wuzu karte dekha hai". (Sahih Bukhari wa Sahih Muslim Kitabul Wuzu) 

SUNNAT PAR AMAL KARNA WAJIB HAI 

ALLAH TA'ALA K AHKAMAAT Kl TARAH RASOOL ALLAH SALLALLAHU ALAI HI WA 
SALLAM K AHKAMAAT BHI WAJIBUL ITTEBA HAI 


Hazrat Abu Hurairah Razi Allahu Anhu kehte hai Rasool Allah Sallallahu Alaihi Wa 
Sallam ne hame khutba diya jisme irshad farmaya: "Allah ta'ala ne turn par hajj 
farz kiya hai, lihaza hajj karo" Ek aadmi ne arz kiya "Ya Rasool Allah Sallallahu 
Alaihi Wa Sallam! kya har saal hajj ada kare?" Rasool Allah Sallallahu Alaihi Wa 
Sallam khamoosh rahe, us aadmi ne teen martaba sawal kiya to Aap Sallallahu 
Alaihi Wa Sallam ne farmaya: "Agar mein "han" keh deta to turn par har saal hajj 
ada karna wajib ho jata aur phir us par amal karna tumhare liye mumkin na hota, 
lihaza jitni baat mein tumse kahu usi par iktafa kiya karo, agle loog ise liye halaak 
hue k wo apne nabiyo se zayada sawal aur ikhtalaaf karte they" (phir Aap 
Sallallahu Alaihi Wa Sallam ne farmaya) "Jab mein tumhey kisi baat ka hukm du to 
(kuraid ki bajaye) apni istata'at k mutabiq us par amal karo aur jis cheez se mana 
karu use chood do". (Sahih Muslim Kitabul Hajj) 


Hazrat Abu Saeed bin Mualla Razi Allahu Anhu farmate hai mein masjid mein 
namaz padh raha tha, Nabi E Akram Sallallahu Alaihi Wa Sallam ne mujhe aawaaz 
di, mene jawab na diya phir (namaz khatam kar k) jab Aap Sallallahu Alaihi Wa 
Sallam ki khidmat mein hazir hua, to arz kiya "Ya Rasool Allah Sallallahu Alaihi Wa 
Sallam! mein namaz padh raha tha (is liye Aap Sallallahu Alaihi Wa Sallam k 
bulane par hazir na ho saka) Aap Sallallahu Alaihi Wa Sallam ne irshad farmaya 
"Kya Allah ta'ala ne (quran majeed mein) ye hukm nahi diya "Loogo! Allah aur 
uska Rasool jab tumhe bulaye to uske hukm ki tameel karo". (Sahih Bukhari) 


Hazrat Abdullah bin Masood Razi Allahu Anhu ne farmaya: "Allah ta'ala ne jism 
goondne wali aur gudwaane wali, chehre k baal ukhadne aur ukhadwaane walo 

par, khoobsurti k liye daant (ragad kar) khule karwane waliyo par (neez) Allah 
ta'ala ki banawat ko tabdeel karne waliyo par laanat farmayi hai" Bani Asad ki ek 
aurat ummey yaqoob ne ye baat suni jo k quran padha karti thi, to Hazrat 
Abdullah bin Masood Razi Allahu Anhu k paas ayi aur kaha, mene suna hai 
"Tumne jism gudwaane aur goodne waliyo par, chehre k baal ukhaadne aur 
ukhadwaane waliyo par daanto ko kushaada karwane waliyo aur Allah ta'ala ki 
banawat ko badalne waliyo par lanat ki hai?" Hazrat Abdullah bin Masood Razi 
Allahu Anhu ne kaha: "Mein us par laanat kyu na karu jis par Rasool Allah 
Sallallahu Alaihi Wa Sallam ne laanat farmayi hai aur ye (yaani is baat ka zikr) to 
Allah ta'ala ki kitab mein mojood hai" us aurat ne kaha "Mene (apne paas 
mehfooz) do takhtiyo k darmiyaan sara quran padh daala hai, lekin mujhe to usme 
kahi is baat ka zikr nahi mila" Hazrat Abdullah Razi Allahu Anhu ne farmaya: "Agar 
to quran gaur se padhti (jis tarah gaur se padhne ka haqq hai) to tujhe ye baat mil 
jaati" Allah ta'ala farmata hai "Rasool jis baat ka hukm de us par amal karo aur jis 
se mana kare us se baaz aa jao" phir wo aurat booli "Un baato mein se baaz 
baatey to tumhari beewi mein bhi hai" Hazrat Abdullah Razi Allahu Anhu ne kaha 
"Jao ja kar dekh lo" wo aurat gayi to unki beewi mein aesi koi baat na payi tab wo 
wapas ayi aur kehne lagi "Unme se to koi baat mene tumhari beewi mein nahi 
dekhi" Hazrat Abdullah Razi Allahu Anhu ne farmaya "Agar wo aesa karti to hum 
kabhi us se sohbat na karte". (Al loo loo wal Marjaan juzz e Saani Hadees no. 
1377 ) 

RASOOL ALLAH SALLALLAHU ALAIHI WA SALLAM KI ITA'AT ALLAH KI ITA'AT HAI 
AUR RASOOL ALLAH SALLALLAHU ALAIHI WA SALLAM KI NAFARMANI ALLAH KI 
NAFARMANI HAI, LIHAZA DONO KI ITA'AT EK HI DARJEY MEIN WAJIB HAI 


Hazrat Jabir bin Abdullah Razi Allahu Anhu farmate hai farishto ki ek jama'at Nabi 
E Akram Sallallahu Alaihi Wa Sallam ki khidmat mein hazir hui, us waqt Aap 
Sallallahu Alaihi Wa Sallam soo rahe they, farishto ne aapas mein kaha "Rasool 
Allah Sallallahu Alaihi Wa Sallam ki ek misaal hai, wo bayan karo" kuch farishto ne 
kaha "Aap Sallallahu Alaihi Wa Sallam to soo rahe hai (yaani unke saamne misaal 

bayan karne se kya faida?)" lekin kuch doosre farishto ne kaha "Aap Sallallahu 
Alaihi Wa Sallam ki misaal us aadmi ki si hai jisne ek ghar taameer kiya, khana 
pakaya aur phir loogo ko bulane k liye ek aadmi bheja, jisne bulane wale ki baat 
maan li wo ghar mein dakhil hua aur khana kha liya, jisne bulane wale ki baat na 
maani wo ghar mein dakhil hua na khana khaya" phir kuch farishto ne kaha "is 
misaal ki wazahat karo takey Aap Sallallahu Alaihi Wa Sallam acchi tarah samajh 
le" baaz farishto ne phir ye baat dohraayi "Aap Sallallahu Alaihi Wa Sallam to soo 
rahe hai" lekin doosre ne jawab diya "Aap Sallallahu Alaihi Wa Sallam ki aankh to 
soo rahi hai lekin dil jaag raha hai" chunachey farishto ne misaal ki yu wazahat ki 
"ghar se muraad jannat hai (jise Allah ta'ala ne taameer kiya hai) aur loogo ko 
bulane wale Muhammad Sallallahu Alaihi Wa Sallam hai, pas jisne Muhammad 
Sallallahu Alaihi Wa Sallam ki baat maan li usne gooya Allah ta'ala ki baat maani 
aur jisne Muhammad Sallallahu Alaihi Wa Sallam ki baat na maan'ne se inkaar 
kiya, usne gooya Allah ta'ala ki baat maan'ne se inkaar kiya aur Muhammad 
Sallallahu Alaihi Wa Sallam loogo k darmiyaan fark karne wale hai (yaani kaun 
farmabardaar hai aur kaun na-farmaan)". (Sahih Bukhari Kitabul Aetasaam bil 
Kitabis Sunnah) 


Hazrat Miqdaam bin Maadi Karab Razi Allahu Anhu se riwayat hai k Rasool Allah 
Sallallahu Alaihi Wa Sallam ne farmaya "Loogo, yaad rakkho! quran hi ki tarah ek 
aur cheez (Yaani Hadees) mujhe Allah ki taraf se di gayi hai, khabardaar! ek waqt 
ayega k ek pait bhara (yaani takabbur shaks) apni musnad par takiya lagaye baitha 
hoga aur kahega loogo! tumhare liye ye quran hi kaafi hai is mein jo cheez halaal 
hai bas wahi halaal hai aur jo cheez haraam hai bas wahi haraam hai, halankey jo 
kuch Allah k Rasool Sallallahu Alaihi Wa Sallam ne haraam kiya hai wo aese hi 
haraam hai jese Allah ne haraam kiya hai, suno! gharelu gadha bhi tumhare liye 
halaal nahi (halankey quran mein uski hurmat ka zikr nahi) na hi wo darindey jinki 
kuchliya (yaani now kiye (teekhey) daant jinse wo shikaar karte hai) hai, na hi kisi 
zimmey ki giri padi cheez kisi k liye halaal hai, han albatta agar uske maalik ko uski 
zarurat hi na ho to phir jayez hai". (Sahih Sunan Abu Dawood juzz e Saani Hadees 
no. 3848) 


38 



ITTEBA ESUNNAT 


SHARIYAT MEIN SUNNAT E RASOOL SALLALLAHU ALAI HI WA SALLAM AUR 
KITABULLAH K AHKAMAAT EK HI DARJA RAKHTE HAI 


Hazrat Abu Hurairah aur Zaid bin Khalid Juhni Razi Allahu Anhu se riwayat hai k ek 
dehaati Rasool Allah Sallallahu Alaihi Wa Sallam ki khidmat mein hazir hua aur arz 
kiya "Ya Rasool Allah Sallallahu Alaihi Wa Sallam! mein aap ko Allah ki qasam deta 
hu k mera faisla kitabullah k mutabik kijiye" muqadmey ka doosra fareeq zayada 
samajhdaar tha usne arz kiya "Han ya Rasool Allah Sallallahu Alaihi Wa Sallam! 
hamare darmiyaan kitabullah k mutabiq hi faisla farmaye, lekin mujhey baat karne 
ki ijazat di jaye" Aap Sallallahu Alaihi Wa Sallam ne farmaya accha baat karo, usne 
arz kiya "Mera baita uske ghar nokar tha usne uski beewi se zina kiya loogo ne 
mujhse kaha tere baite k liye rajm ki saza hai mene uske badle soo bakriya sadqa 
ki aur ek loondi aazaad ki, phir mene ulama se pucha to unhone kaha tere baite k 
liye 100 koodo ki saza aur ek saal ki jila watni hai aur fareeq saani ki beewi k liye 
sangsaari ki saza hai" Rasool Allah Sallallahu Alaihi Wa Sallam ne farmaya: "us zaat 
ki qasam! jiske haath mein meri jaan hai, mein tumhare darmiyaan kitabullah k 
mutabiq hi faisla karunga" fareeq awwal ko hukm diya k "apni bakriyo aur loondi 
wapas le lo tumhare baite k liye 100 koode hai aur saal ki jila watni ki saza hai" 
phir ek Sahabi (Unais Razi Allahu Anhu) ko hukm diya k turn kal us aurat se ja kar 
pucho agar wo zina ka ikraar kare to use sangsaar kardo" Hazrat Unais Razi Allahu 
Anhu agle rooz gaye aurat ne zina ka iqraar kar liya to Nabi E Akram Sallallahu 
Alaihi Wa Sallam k hukm se wo sangsaar kardi gayi. (Al loo loo wal Marjaan juzz e 
Saani Hadees no. 1103) 


GUMRAHI SE BACHNE K LIYE KITABULLAH AUR SUNNAT E RASOOL SALLALLAHU 
ALAIHI WA SALLAM DONO KI TARAF PAIRVI KA HUKM 


Hazrat Abu Hurairah Razi Allahu Anhu kehte hai Rasool Allah Sallallahu Alaihi Wa 
Sallam ne farmaya: "Mein tumhare darmiyan do chizey choode ja raha hu k agar 

unpar amal karoge to kabhi gumrah nahi honge ek Allah ki kitab aur doosri meri 
Sunnat". (Mustadrak E Hakim, Sahih Jamey Sageer Hadees no. 2937) 


JO AMAL SUNNAT E RASOOL SALLALLAHU ALAI HI WA SALLAM K MUTABIQ NA 
HO, WO ALLAH TA'ALA K HAN QABIL E QUBOOL NAHI 


Hazrat Ayesha Razi Allahu Anha kehti hai Rasool Allah Sallallahu Alaihi Wa Sallam 
ne farmaya: "Jisne deen mein koi aesa kaam kiya jiski bunyaad shariyat mein nahi, 
wo kaam mardood hai". (Al loo loo wal Marjaan Juz e saani Hadees no. 1120) 


DEENI MASA'IL MEIN NABI E AKRAM SALLALLAHU ALAIHI WA SALLAM KI 
BA'ZARIYA E WAHI REHNUMAYI KI JAATI, JIS KI ITA'AT ALLAH TA'ALA K HUKM KI 
TARAH HI WAJIB HAI, CHAND MISAALEY MULAHIZA FARMAIYE 


1. Hazrat Jabir bin Abdullah Razi Allahu Anhu kehte hai mein bimaar tha to Rasool 
Allah Sallallahu Alaihi Wa Sallam aur Hazrat Abu Bakr Siddequi Razi Allahu Anhu 
iyadat k liye tashreef laye mein behosh tha, Aap Sallallahu Alaihi Wa Sallam ne 
wuzu kiya aur wuzu ka paani mujh par dala, jis se mein hoosh mein aa gaya, mene 
arz kiya "Ya Rasool Allah Sallallahu Alaihi Wa Sallam! ek baar Hazrat Sufyaan Razi 
Allahu Anhu ne Aap Sallallahu Alaihi Wa Sallam se pucha tha k mein apne maal ka 
kya faisla karu?" phir Hazrat Sufyaan Razi Allahu Anhu ne bataya k "Aap Sallallahu 
Alaihi Wa Sallam ne us waqt koi jawab na diya jab tka meraas ki aayat na utri". 
(Sahih Bukhari Kitabul Aetasaam bil Kitabis Sunnah) 


2 . Hazrat Sahal bin Saad Razi Allahu Anhu se riwayat hai k ek aadmi Rasool Allah 
Sallallahu Alaihi Wa Sallam k paas hazir hua aur arz kiya "Ya Rasool Allah Sallallahu 
Alaihi Wa Sallam! agar koi shaks apni beewi ko gair mard k saath dekhey to kya 
kare? agar qatal kare to Aap Sallallahu Alaihi Wa Sallam use (qasaas) mein qatal 

karwadege, phir aakhir kya kare?" (Aap Sallallahu Alaihi Wa Sallam ne koi jawab 
na diya hatta k) Allah ta'ala ne un dono k baare mein quran majeed mein la'aan ka 
hukm nazil farmaya, tab Rasool Allah Sallallahu Alaihi Wa Sallam ne us shaks se 
farmaya "Tera aur teri beewi ka faisla ho gaya, chunanchey dono ne la'aan kiya 
(raavi kehte hai) mein us waqt Nabi E Akram Sallallahu Alaihi Wa Sallam k paas 
mojood tha, tab ye sunnat jaari hui k la'aan karne wale miya beewi mein judayi 
karadi jaye". (Sahih Bukhari Kitabut Tafseer) 


3. Hazrat Abdullah bin Masood Razi Allahu Anhu kehte hai ek data mein Nabi E 
Akram Sallallahu Alaihi Wa Sallam k saath ek baag mein tha, Aap Sallallahu Alaihi 
Wa Sallam khajoor ki ek chadi par taik lagaye hue they k yahoodi guzrey wo aapas 
mein ek doosre se kehne lage un (yaani Muhammad Sallallahu Alaihi Wa Sallam) 
se rooh k baare mein sawal karo, (unme se) ek ne kaha "Muhammad Sallallahu 
Alaihi Wa Sallam k baare mein tumhey kis cheez ne shak mein daal diya hai (k wo 
paigambar hi na ho)" kuch yahoodiyo ne kaha "Muhammad Sallallahu Alaihi Wa 
Sallam koi aesi baat na keh de, jo tumhe na'gawaar guzrey, phir unhone (faisla 
karke) kaha "accha chalo sawal karo" chunanchey yahoodiyo ne Aap Sallallahu 
Alaihi Wa Sallam se pucha "Rooh kya cheez hai?" Nabi E Akram Sallallahu Alaihi 
Wa Sallam khamoosh rahe unhe koi jawab na diya, mein samajh gaya k Aap 
Sallallahu Alaihi Wa Sallam par wahi nazil ho rahi hai chunanchey apni jagah par 
khada raha, jab wahi nazil ho chuki to Aap Sallallahu Alaihi Wa Sallam ne ye aayat 
tilawat farmayi (WA YAS ALOONAKA INIR ROOHU QUUR ROOHU MIN AMRI 
RABBI) "Ae Muhammad Sallallahu Alaihi Wa Sallam! loog Aap se rooh k baare 
mein sawal karte hai, keh dijiye rooh mere rabb ka hukm hai aur turn ko (us 
baarey mein) kam hi ilm diya gaya hai. (Surah Bani Israeel Ayat no. 85)". (Sahih 
Bukhari Kitabut Tafseer) 

QURAN MAJEED K ALAWA BHI ALLAH TA'ALA, NABI E AKRAM SALLALLAHU 
ALAIHI WA SALLAM KO DEEN K AHKAMAAT SIKHATE THEY JIN PAR EMAAN 
LANA AUR AMAL KARNA USI TARAH WAJIB HAI JIS TARAH QURAN MAJEED K 
AHKAMAAT PAR EMAAN LANA AUR AMAL KARNA WAJIB HAI, CHAND MISALEY 
DARJ E ZAIL HAI 


1. Hazrat Anas Razi Allahu Anhu se riwayat hai k Rasool Allah Sallallahu Alaihi Wa 
Sallam ne farmaya: "Allah ta'ala ne musafir ko nisf namaz ki rukhsat aur rooza 
mu'akkhar karne ki rukhsat di hai jabke hamila aur doodh pilane wali aurat ko 
(sirf) rooza mu'akkhar karne ki rukhsat di hai". (Sahih Sunan Nasayi juzz e Saani 
Hadees no. 2145) 


Wazahat: Quran Majeed mein Allah ta'ala ne sirf musafir aur bimaar ka zikr kiya 
hai jabkey yaha hamila aur doodh pilane wali aurat ko di gayi rukhsat ko bhi 
Rasool Allah Sallallahu Alaihi Wa Sallam ne Allah ta'ala ki taraf mansoob kiya hai. 


2 . Hazrat Abu Saeed Razi Allahu Anhu kehte hai ek aurat Rasool Allah Sallallahu 
Alaihi Wa Sallam ki khidmat mein hazir hui aur arz kiya "Ya Rasool Allah Sallallahu 
Alaihi Wa Sallam! Aap ki saari talimaat (Ahadees) mardo ne le li hai, (Haftey mein) 
ek din hamari taleem k liye bhi muqarrar farma dijye jisme hame wo baatey 
sikhlaiye jo Allah ta'ala ne Aap Sallallahu Alaihi Wa Sallam ko sikhlayi hai" Aap 
Sallallahu Alaihi Wa Sallam ne irshad farmaya: "Accha fala fala din fala fala jagah 
jama hua karo" chunanchey auratey jama hui aur Rasool Allah Sallallahu Alaihi Wa 
Sallam ne unke paas tashreef le gaye aur jo baatey Allah ta'ala ne Aap Sallallahu 
Alaihi Wa Sallam ko sikhlayi thi wo unko sikhlayi, phir farmaya "Turn mein se jo 
aurat apne teen bacchey aagey bhej chuki hai (yaani faut ho chukey hai) to 
qayamat k rooz wo bacchey (sabr karne par) uske liye jahannam se rukawat 
banege" ek aurat ne sawal kiya "agar do bacchey hue ho?" aurat ne do ka lafz 
dohraya to Aap Sallallahu Alaihi Wa Sallam ne jawab diya "Han do bhi, do bhi, do 
bhi (teen martaba kaha)". (Sahih Bukhari Kitabul Aetasaam bil Kitabis Sunnah) 

3. Hazrat Abu Hurairah Razi Allahu Anhu Nabi E Akram Sallallahu Alaihi Wa Sallam 
se aur Nabi E Akram Sallallahu Alaihi Wa Sallam apne rabb se riwayat karte hai k 
Allah ta'ala irshad farmata hai "Har amal ka badla hai aur rooza mere liye hai mein 
hi uska badla dunga, rooza-daar k muh ki buh Allah ta'ala k nazdeek mushk ki 
khushbu se zayada acchi hai". (Sahih Bukhari Kitabut Tauheed) 


4. Hazrat Anas Razi Allahu Anhu Nabi E Akram Sallallahu Alaihi Wa Sallam aur Nabi 
E Akram Sallallahu Alaihi Wa Sallam apne rabb se riwayat karte hai k Allah ta'ala 
farmata hai "Jab koi banda balisht meri taraf aata hai to mein haath bhar uski 
taraf aata hu, jab banda haath bhar meri taraf aata hai to mein do haath uski taraf 
badhata hu jab banda chal kar meri taraf ata hai to mein doud (bhaag) kar uski 
taraf ata hu". (Sahih Bukhari Kitabut Tauheed) 


5. Hazrat Abu Hurairah Razi Allahu Anhu kehte hai Rasool Allah Sallallahu Alaihi 
Wa Sallam ne farmaya, Allah ta'ala irshad farmata hai "Kibriyayi meri oudhni hai 
aur azmat meri chadar hai jisne in dono mein se kisi ek ko mujhse cheena, mein 
use jahannam mein phenk dunga". (Sahih Sunan Abu Dawood juzz e Saani Hadees 
no. 2446) 


6. Hazrat Abu Hurairah Razi Allahu Anhu kehte hai Rasool Allah Sallallahu Alaihi 
Wa Sallam ne farmaya, Allah ta'ala irshad farmata hai "Ae ibne aadam! to (meri 
raah mein) kharch kar, tujh par kharch kiya jayega". (Sahih Bukhari Kitabut 
Tafseer) 


Wazahat: Rasool Allah Sallallahu Alaihi Wa Sallam ka Allah ta'ala se barah e Raast 
riwayat karna is baat ki daleel hai k Quran majeed k alawa baaz doosre shari 

ahkamaat bhi Aap Sallallahu Alaihi Wa Sallam ko Allah ta'ala ki taraf se sikhlaye 
jate they. 


SUNNAT - SAHABA E KIRAAM RAZI ALLAHU ANHUM KI NAZAR MEIN 

SAHABA E KIRAAM RAZI ALLAHU ANHUM RASOOL E AKRAM SALLALLAHU 
ALAIHI WA SALLAM K TAMAAM AQWAAL WA AF'AAL KI MIN WA AN USI TARAH 
PAIRVI KARNE KI KOSHISH FARMATE JIS TARAH NABI E AKRAM SALLALLAHU 
ALAIHI WA SALLAM SE SUNTE YA AAP SALLALLAHU ALAIHI WA SALLAM KO 
KARTE DEKHTE THEY, CHAND MISAALEY DARJ E ZAIL HAI 

ITTEBA E SUNNAT K LIYE SUNNAT KI MASLEHAT AUR HIKMAT SAMAJH MEIN 
AANA ZARURI NAHI 


1. Hazrat Abu Saeed Khudri Razi Allahu Anhu kehte hai k ek dafa Rasool Allah 
Sallallahu Alaihi Wa Sallam Sahaba e Kiraam Razi Allahu Anhum ko namaz padha 
rahe they k doraan e namaz Aap Sallallahu Alaihi Wa Sallam ne joote utaar kar 
baayi jaanib rakh diye, jab Sahaba E Kiraam Razi Allahu Anhum ne dekha to 
unhone bhi apne jootey utaar diye, Rasool E Akram Sallallahu Alaihi Wa Sallam ne 
namaz khatam ki, to unhone daryaft farmaya "Turn loogo ne apne jootey kyu 
utaare?" Sahaba E Kiraam Razi Allahu Anhum ne arz kiya "Humne chunkey Aap 
Sallallahu Alaihi Wa Sallam ko jootey utaarte hue dekha, lihaza humne bhi apne 
jootey utaar diye" Rasool Allah Sallallahu Alaihi Wa Sallam ne farmaya "Mujhe 
Jibraeel Alaihis Salaam ne aa kar bataya k Mere jooto mein galazat hai" ya kaha 
takleef deh cheez hai (lihaza mene jootey utaar diye) phir Aap Sallallahu Alaihi Wa 
Sallam ne Sahaba E Kiraam Razi Allahu Anhum ko naseehat farmayi "Jab masjid 
mein namaz padhne aao to pehle apne jooto ko acchi tarah dekh liya karo, agar 
unme galazat ho to use saaf karlo, phir unme namaz padho". (Sahih Sunan Abu 
Dawood juzz e Awwal Hadees no. 605) 

2 . Hazrat Abu Rafaey Razi Allahu Anhum farmate hai k marwaan ne Hazrat Abu 
Hurairah Razi Allahu Anhu ko madeena ka (qayim muqaam) governar banaya aur 
(khud kisi kaam se) makka chale gaye, usi doraan Hazrat Abu Hurairah Razi Allahu 
Anhu ne namaz e juma padhayi, pehli rakaat mein Surah Juma aur doosri rakaat 
mein Surah Munafiqoon tilawat ki, Hazrat Abu Rafaey Razi Allahu Anhu kehte hai 
namaz k baad mein Hazrat Abu Hurairah Razi Allahu Anhu se mila aur arz kiya 
aapne wahi suratey tilawat farmayi jo Hazrat AN Razi Allahu Anhu (apne ahad e 
khilafat mein) koofa mein padhaya karte they, Hazrat Abu Hurairah Razi Allahu 
Anhu ne farmaya "Mene Rasool Allah Sallallahu Alaihi Wa Sallam ko ye dono 
suratey namaz e juma mein padhte suna hai (isi liye mene padhi hai)". (Sahih 
Muslim Kitbuj Juma) 


3. Hazrat Nafaey Rahimahullah kehte hai k Hazrat Abdullah ibne Umar Razi Allahu 
Anhu ne baasuri ki aawaaz suni to apni dono ungliya kaano mein thoosli aur 
raaste ki doosri simt kaafi door nikal gaye aur mujhse pucha "Ae Nafaey! kya kuch 
sun rahe ho?" mene arz kiya kya "nahi!" tab unhone apni ungliyo kaano se nikaali 
aur farmaya "Mein Rasool Allah Sallallahu Alaihi Wa Sallam k saath tha, Rasool 
Allah Sallallahu Alaihi Wa Sallam ne baasuri ki aawaaz suni aur aese hi kiya (jese 
mene ab kiya hai) Hazrat Nafaey ne ye bhi bataya k us waqt mein chooti umar ka 
ladka tha". (Sahih Sunan Abu Dawood juzz e Saani Hadees no. 4116) 


4 . Hazrat Halaal bin Yasaaf Razi Allahu Anhu kehte hai hum Saalim bin Ubaidullah 
k paas they k ek aadmi ne cheenk maari aur kaha "ASSALAMU ALAIKUM" Hazrat 
Saalim Razi Allahu Anhu ne uske jawab mein kaha "WA ALAIKA WA ALA 
UMMUKA" (yaani tujh par aur teri maa par bhi salaam) phir kaha jo mene kaha 
hai shayad us par tujhe nagawaari mehsoos hui hai, aadmi ne jawab diya k meri 
khawahish thi k turn meri maa ka acche alfaaz mein tazkira karte na bure alfaaz 
se, to Hazrat Saalim Razi Allahu Anhu ne kaha "Suno mene ye jawab is liye diya hai 
k hum Nabi E Akram ki khidmat mein hazir they k ek aadmi ne cheenk maari aur 

"ASSALAMU ALAIKUM" kaha, to uske jawab mein Nabi E Arkam ne bhi yahi jawab 
diya "WA ALAIKA WA ALA UMMIKA" (lihaza mene bhi wesa hi kaha hai) aur phir 
Nabi E Akram Sallallahu Alaihi Wa Sallam ne use bataya jab cheenk maro to 
"ALHAMDULILLAH" kaho raavi kehta hai k Aap ne baaz degar hamd k kalmaat ka 
bhi zikr kiya tha aur phir Aap ne farmaya "cheenkne wale k paas jo shaks mojood 
ho use "YAR HAMUKALLAH" kehna chahiye aur cheenkne wale ko phir 
"YAGFIRULLAHU LANA WALAKUM" kehna chahiye. (Mishkaatul Masabeeh juzz e 
Saani Hadees no. 4741) 


5. Hazrat Nafaey Rahimahullah se riwayat hai k ek aadmi ne Hazrat Abdullah ibne 
Umar Razi Allahu Anhu k paas cheenk mari aur kaha "ALHAMDU LILLAHI WAS 
SALAAMU ALA RASOOLILLAH" Hazrat Abdullah bin Umar Razi Allahu Anhu ne 
farmaya "ALHAMDU LILLAHI WAS SALAAMU ALA RASOOLILLAH" to mein bhi kehta 
hu (yaani mujhey bhi Rasool Allah par salaam bhejne mein koi aetraaz nahi) lekin 
Rasool Allah ne hamey yuh sikhlaya hai (cheenk k baad) hum "ALHAMU LILLAHI 
ALA KULLI HAAL" (yaani har haal mein Allah ta'ala ka shukr hai) kahe (lihaza jo 
sunnat tareeqa hai wahi ikhtiyaar karo). (Sahih Sunan Tirmizi juzz e Saani Hadees 
no. 2200) 


6. Hazrat Zaid bin Aslam Razi Allahu Anhu apne baap se riwayat kare hai k Hazrat 
Umar bin Khattab Razi Allahu Anhu ne Hajra e aswad ko mukhatib karke kaha 
"Wallah! mein jaanta hu tu ek patthar hai na nuksaan pahuncha sakta hai na nafa 
de sakta hai agar mene Nabi E Akram Sallallahu Alaihi Wa Sallam ko istalaam 
(hajra e aswad ko haath laga kar boosa dena) na karte dekha hota to tujhe kabhi 
boosa choomta nahi" phir farmaya ab hamey ramal karne ki kya zarurat hai, ramal 
to dushmano ko dikhane k liye tha ab to Allah ta'ala ne unhe halaak kar diya, phir 
khud hi farmaya lekin ramal to wo cheez hai jo Rasool Allah Sallallahu Alaihi Wa 
Sallam ki sunnat hai aur sunnat chootna hamey pasand nahi. (Al loo loo wal 
Marjaan juzz e Awwal Hadees no. 799) 

7 . Hazrat Abu Ayyub Ansari Razi Allahu Anhu kehte hai k Rasool Allah Sallallahu 
Alaihi Wa Sallam k paas jab khana laya jata to Aap Sallallahu Alaihi Wa Sallam us 
se tanawul farmane k baad mere paas bhej dete, ek rooz Aap Sallallahu Alaihi Wa 
Sallam ne bartan joo ka tooh khaye bagair meri taraf bhej diya kyunki unme 
lahsun tha, mene Aap Sallallahu Alaihi Wa Sallam se pucha "Kya lahsun haraam 
hai?" Aap Sallallahu Alaihi Wa Sallam ne farmaya "Nahi! lekin mein uski booh ki 
wajah se use pasand nahi karta". (Sahih Muslim Kitabul Ashraba) 


8. Hazrat Abdullah bin Umar Razi Allahu Anhu se riwayat hai k Nabi E Akram 
Sallallahu Alaihi Wa Sallam ne farmaya "Islam ki bunyaad paanch cheezo par hai, 
Allah ta'la ki touheed, namaz qayam karna, zakaat ada karna, ramazaan k roozey 
aur hajj ada karna" ek aadmi ne (baat dohrakar) pucha "Hajj aur ramazaan k 
roozey?" Hazrat Abdullah bin Umar Razi Allahu Anhu ne farmaya "(Nahi) 
ramazaan k roozey aur hajj, mene Rasool Allah Sallallahu Alaihi Wa Sallam se is 
tarteeb se hadees suni thi". (Sahih Muslim Kitabul Emaan) 


9. Hazrat Zaid bin Aslam Razi Allahu Anhu farmate hai mene Abdullah bin Umar 
Razi Allahu Anhu ko khuley batno k saath namaz padhte hue dekha, to mene unse 
pucha "Aap aesa kyu karte ho?" to Abdullah bin Umar Razi Allahu Anhu ne jawab 
diya "Mene Rasool Allah Sallallahu Alaihi Wa Sallam ko aese hi namaz padhte hue 
dekha hai". (Sahih Ibne Khuzaima, Sahih Targeeb wa Tarheeb juzz e Awwal) 


10 . Hazrat Mujahid Rahimahullah kehte hai hum Abdullah bin Umar Razi Allahu 
Anhu k saath ek safar mein ja rahe they ek jagah se guzrey, to Hazrat Abdullah bin 
Umar Razi Allahu Anhu raaste se door hatt gaye, unse pucha gaya "Aapne aesa 
kyu kiya?" Hazrat Abdullah bin Umar Razi Allahu Anhu ne jawab diya "Mene 
Rasool Allah Sallallahu Alaihi Wa Sallam ko aese hi karte dekha hai, isliye mene 
aesa kiya hai". (Sahih Targeeb wa Tarheeb juzz e Awwal Hadees no. 44) 

11. Hazrat Anas bin Seereen Rahimahullah farmate hai mein Hazrat Abdullah bin 
Umar Razi Allahu Anhu k saath arfaat mein tha jab wo kahi jaate to mein bhi unke 
saath jata, yaha tak k hum imam k paas pahunchey aur uske saath namaz e zuhar 
wa asar (jama kar k) ada ki, phir Abdullh bin Umar Razi Allahu Anhu ne waqoof 
farmaya, to mein aur mere saathiyo ne bhi unke saath waqoof kiya, yaha tak k 
imam (arfaat se) wapas loote to hum bhi unke saath wapas loote yaha tak k usi 
tang raaste par pahunchey jo maaz mein (jagah ka naam) se pehle hai waha 
pahunch kar Hazrat Abdullah bin Umar Razi Allahu Anhu ne apni sawaari bithwa di 
aur humne abhi apni sawaariya bitha di, hamara khayal tha k ab Hazrat Abdullah 
bin Umar Razi Allahu Anhu namaz padhenge lekin jo mulazim unki sawari par 
mutaeen tha, usne bataya k Hazrat Abdullah bin Umar Razi Allahu Anhu namaz 
nahi padhna chahte balke Nabi E Akram Sallallahu Alaihi Wa Sallam yaha pahunch 
kar haajat e zarooriya se farig hue they, chunanchey Hazrat Abdullah bin Umar 
Razi Allahu Anhu bhi usi jagah haajat e zaruriya se faarig hona pasand karte they. 
(Sahih Targeeb wa Tarheeb juzz e Awwal Hadees no. 46) 


12. Hazrat Anas bin Seereen Rahimahullah farmate hai k Hazrat Anas bin Malik 
Razi Allahu Anhu shaam se tashreef laye to aeen tamar k muqaam par humne 
unka istaqbaal kiya, mene unhe gadhey par namaz padhte dekha aur gaadhey ka 
rukh qibley ki bajaye qibley k daaye taraf tha, mene Hazrat Anas Razi Allahu Anhu 
se pucha "Aapne qibley ki taraf rukh kiye bagair namaz kyu padhi hai?" unhone 
farmaya "Agar mein Rasool Allah Sallallahu Alaihi Wa Sallam ko isi tarah namaz 
padhte na dekhta to kabhi namaz na padhta". (Sahih Bukhari wa Muslim Kitabut 
Tafseerus Salaat) 


13. Hazrat Abdullah bin Umar Razi Allahu Anhu kehte hai Nabi E Akram Sallallahu 
Alaihi Wa Sallam ne sooney (gold) ki ek angoothi banwayi, to Sahaba E Kiraam 
Razi Allahu Anhum ne bhi Aap Sallallahu Alaihi Wa Sallam ko dekha dekhi 
angoothiya banwali, Aap Sallallahu Alaihi Wa Sallam ne farmaya "Mene sooney ki 
angoothi banwayi thi" (tumne bhi banwaali) chunanchey Aap Sallallahu Alaihi Wa 
Sallam ne angoothi utaar phenki aur farmaya "Ab mein kabhi istemaal nahi 

karunga" (Aap Sallallahu Alaihi Wa Sallam ki itteba mein) Sahaba E Kiraam Razi 
Allahu Anhum ne bhi apni apni angoothiya utaar kar phenk di. (Sahih Bukhari 
Kitabul Aetasaam bil Kitabis Sunnah) 


14. Sahabi E Rasool Hazrat Ibne Hanzala Razi Allahu Anhu se riwayat hai k Nabi E 
Akram Sallallahu Alaihi Wa Sallam ne farmaya "Agar khareem asdi k baal lambey 
na hoote aur tahband neechey latka na hota to bahut accha aadmi lagta" Rasool 
Allah Sallallahu Alaihi Wa Sallam ki ye baat khareem asdi tak pahunchi, to khud hi 
churi le kar kaano tak apne baat kaat diye aur tahband nisf pindliyo tak uncha kar 
liya. (Sahih Sunan Abu Dawood Juzz e Saani Hadees no. 4461) 


15. Hazrat Abdullah bin Abbas Razi Allahu Anhu se riwayat hai k Nabi E Akram 
Sallallahu Alaihi Wa Sallam ne ek aadmi k haath mein sooney ki angoothi dekhi to 
use utaar kar phenk diya aur farmaya "Turn mein se koi sooney ki angoothi pehan 
kar gooya aag k angaarey ka qasad karta hai" Rasool Allah Sallallahu Alaihi Wa 
Sallam k tashreef le jaane k baad us aadmi se kaha gaya angoothi utha lo aur us se 
koi (doosra) faida hasil karlo (yaani apni beewi ya behan ko de do ya farokht karo) 
Sahabi ne kaha "Allah ki qasam! jis angoothi ko Rasool Allah Sallallahu Alaihi Wa 
Sallam ne phenk diya hai use kabhi na uthaunga". (Sahih Mulim Kitabul Libaas waz 
Zeenah) 


16. Hazrat Jabir Razi Allahu Anhu se riwayat hai k ek martaba juma k din Rasool 
Allah Sallallahu Alaihi Wa Sallam (khutba dene k liye) mimbar par tashreef laaye 
to farmaya "loogo! baith jao" Hazrat Abdullah bin Masood Razi Allahu Anhu ne 
suna to masjid k darwaazey par hi baith gaye, Rasool Allah Sallallahu Alaihi Wa 
Sallam ne dekha to farmaya "Abdullah! masjid k andar aa kar baitho". (Sahih 
Sunan Abu Dawood juzz E Awwal Hadees no. 203) 

SUNNAT - A'lMMA E KIRAAM RAHIMAHULLAH KI NAZAR MEIN 

SUNNAT E RASOOL SALLALLAHU ALAI HI WA SALLAM KI MOJOODGI MEIN 
TAMAAM A'lMMA KIRAAM NE APNE AQWAAL AUR RAAYE TARK KARKE 
SUNNAT PAR AMAL KARNE KA HUKM DIYA HAI 


Hazrat Imam Abu Haneefa Rahimahullah se pucha gaya "Agar aap ka koi qaul 
quran majeed k khilaaf ho to kya kiya jaye?" Imam Abu Haneefa Rahimahullah ne 
jawab diya k "Quran majeed k muqabiley mein mera qaul chood do", phir pucha 
gaya "Agar aapka qaul Sunnat e Rasool Sallallahu Alaihi Wa Sallam k khilaaf ho to 
kya kiya jaye?" imam Abu Haneefa Rahimahullah ne jawab diya k "Sunnat e 
Rasool Sallallahu Alaihi Wa Sallam k muqabiley mein mera qaul chood do", phir 
pucha gaya "aap ka qaul Sahaba E Kiraam Razi Allahu Anhu k qaul k bar'aks ho to 
phir kya kiya jaye?" farmaya "Sahaba Razi Allahu Anhu k qaul k muqabiley mein 
bhi mera qaul chood do". (Aqdil jeed, Haqeeqatul Fatah safa no. 69) 


Hazrat Imam Malik bin Anas Rahimahullah farmate hai "Bila shubah mein bashar 
hu, mera qaul sahih bhi ho sakta hai, galat bhi ho sakta hai, lihaza mere qaul par 
gaur karo jo kitab o sunnat k mutabiq ho uspar amal karo aur jo uske khilaaf ho 
use chood do". (Ibne Abdul barr Kitab jaamey Bayanul llm, Hadees Hujjatul 
banfasah safa no. 79) 


Imam Shaafi Rahimahullah farmate hai "Jab turn meri kitab mein koi baat Sunnat 
e Rasool Sallallahu Alaihi Wa Sallam k khilaaf pao to meri baat chood do aur 
sunnat k mutabiq amal karo", ek doosri riwayat mein hai k "Sirf sunnat e Rasool 
Sallallahu Alaihi Wa Sallam ki pairvi karo aur kisi bhi dooosre shaks ki baat par 
tawajjo na do". (Zakarahu Ibne Asakir wannori wa ibne qayyim, Haqeeqatul Fatah 
Safa no. 75) 

Imam Ahmad ibne Hambal Rahimahullah farmate hai "Na meri taqleed karo, na 
Imam Malik Rahimahullah ki, na Imam Shaafi Rahimahullah ki, na Imam Auozayi 
Rahimahullah aur Imam Soori Rahimahullah ki balkey deen k ahkaam wahi se loo 
jaha se inhone liye (Yaani kitab o sunnat se)". (Hamam Adla al absaar, Hadees 
Hujjatul banfasah Safa no. 80) 


Imam Abu Haneefa Rahimahullah farmate hai "Loogo! deen mein apni aqal se 
baat karne se bacho aur Sunnat e Rasool Sallallahu Alaihi Wa Sallam ki pairvi ko 
apne liye laazim karlo, jo koi sunnat se hata, wo gumraah ho gaya". (Meezaan 
Sheraani, Haqeeqatul Fatah Safa no. 82) 


IMAM ABU HANEEFA RAHIMAHULLAH K NAZDEEK HADEES PAR AMAL KARNA 
HIDAYAT HAI AUR HADEES K BAR'AKS AMAL KARNA GUMRAAHI AUR FASAAD 
HAI 


Imam Abu Haneefa Rahimahullah farmate hai "Loog us waqt hidayat par qayam 
rahengey jab tak unme ilm e Hadees hasil karne wale mojood rahenge, jab hadees 
k bagair (deen ka) ilm hasil kiya jayega to loogo mein bigaad aur fasaad paida ho 
jayega". (Meezaan Sheraani, Haqeeqatul Fatah Safa no. 70) 


SUNNAT KI MOJOODGI MEIN RAAYE DARYAFT KARNE WALE KO IMAM MALIK 
RAHIMAHULLAH NE FITNE MEIN PADNE YA AZAAB MEIN MUBTALA HONE KI 
TAMBIYAH 


Ek aadmi Imam Malik Rahimahullah k paas aaya aur koi masla daryaft kiya, Imam 
Malik Rahimahullah ne bataya k is baare mein Rasool Allah Sallallahu Alaihi Wa 

Sallam ka irshaad e mubarak ye hai, us aadmi ne arz kiya "Is baare mein aapki kya 
raaye hai?" Imam Malik Rahimahullah ne jawab mein ye Aayat tilawat farmayi 
(FAL YAH ZARIL LAZEENA YUKHAALIFOONA AN AMRIHI AN TUSEEBAHUM 
FITNATUN AOU TUSEEBAHUM AZABUN ALEEM) "Jo loog Rasool Allah Sallallahu 
Alaihi Wa Sallam k hukm ki mukhalifat karte hai unhe darna chahiye k wo kisi fitne 
ya dardnaak azaab mein mubtala na ho jaye". (Sharah Sunnah Juzz e Awwal Safa 
no. 216) 


SUNNAT E RASOOL SALLALLAHU ALAIHI WA SALLAM K BAARE MEIN IMAM 
SHAAFI RAHIMAHULLAH K BAAZ AQWAAL 


"Is baat par tamaam musalmano ka ittefaaq hai k j is shaks ko Sunnat e Rasool 
Sallallahu Alaihi Wa Sallam maloom ho jaye uske liye kisi aadmi k qaul ki khatir 
sunnat ko tark karna jayez nahi". (Zakarahu ibne Qayyim wal Falaani, Hadees 
Hujjatul banfasah Safa no. 80) 


"Mujhe jab Nabi E Akram Sallallahu Alaihi Wa Sallam ki sahih hadees k khilaaf baat 
karte hue dekho to samajh lo mera dimaag chal gaya". (Zakarahu ibne abi Hatim 
wa ibne Asakir, Wajoobul amal bis sunnat e Rasool Allah Sallallahu Alaihi Wa 
Sallam Sheikh Abdul Azeez bin Baaz Safa no. 27) 


Imam Shaafi Rahimahullah farmate hai "Jab sahih hadees mil jaye to wahi mera 
mazhab hai" neez farmaya "Jab mera qaul hadees k khilaaf pao to Hadees par 
amal karo aur mera qaul diwaar par de maaro". (Aqdil Jeed, Haqeeqatul Fatah 
Safa no. 74) 

IMAM AHMAD BIN HAMBAL RAHIMAHULLAH KISI AADMI K QAUL Kl KHATIR 
SUN NAT E RASOOL SALLALLAHU ALAI HI WA SALLAM KO TARK KARNA HALAKAT 
KA BAA'AS SAMAJHTE THEY 


Imam Ahmad bin Hambal Rahimahullah farmate hai "Jisne Rasool Allah Sallallahu 
Alaihi Wa Sallam ki hadees ko radd kar diya wo halakat k kinaare par khada hai" 
(Zakarahu Ibnul Jauzi, Juzz e Awwal Safa no. 216) 


Imam Ahmad bin Hambal Rahimahullah farmate hai "Imam Auozayi 
Rahimahullah, Imam Malik Rahimahullah, Imam Abu Haneefa Rahiamhullah mein 
se har ek ki baat raaye hai aur mere nazdeek sabka darja ek jesa hai, hujjat sirf 
Sunnat e Rasool Sallallahu Alaihi Wa Sallam hai" (Ibne Abdul barr fi Jaamey, 
Hadees hujjatul banfasah Safa no. 82) 


BIDA'AT KI TAREEF AUR MAZAMMAT 

BIDA'AT KA LUGWI MANA (MEANING) KOI CHEEZ AEJAAD KARNA YA BANANA 
HAI 

SHARI ISTALAA MEIN BIDA'AT KA MATLAB DEEN MEIN HUSOOL E SAWAAB K 
UYE KISI AESI CHEEZ KA IZAFA KARNA HAI JISKI BUNYAAD ASAL SUNNAT MEIN 
MOJOOD NA HO 

TAMAAM BIDA'AT SARAASAR GUMRAAHI HAI 

BIDA'AT E HASANA AUR BIDA'AT E SAIYYA KI TAQSEEM KHILAAF E SUNNAT HAI 


Hazrat Jabir Razi Allahu Anhu kehte hai Rasool Allah Sallallahu Alaihi Wa Sallam ne 
farmaya: "Hamd o sana k baad (yaad rakkho) behtareen baat Allah ki kitab hai aur 

behtareen hidayat Muhammad Sallallahu Alaihi Wa Sallam ki hidayat hai aur 
badtareen kaam deen mein nayi baat aejaad karna hai aur har bida'at (nayi aejaad 
shudah cheez) gumraahi hai". (Sahih Muslim Kitabuj Juma) 


Hazrat Arbaaz bin Saariya Razi Allahu Anhu kehte hai Rasool Allah Sallallahu Alaihi 
Wa Sallam ne farmaya: "Deen mein nayi cheezo se bacho, is liye k har nayi baat 
gumraahi hai". (Sahih Sunan Abu Dawood juzz e Awwal Hadees no. 40) 


Hazrat Abdullah bin Umar Razi Allahu Anhu farmate hai "Tamaam bida'atey 
gumraahi hai, khawah bazaahir loogo ko acchi hi lagey". (Sunan Daarmi Kitabul 
Asma fi Zimmul Ibtida Safa no. 17) 

BIDA'ATI KI HIMAYAT KARNE WALE PAR ALLAH KI LAANAT 


Hazrat Ali Razi Allahu Anhu kehte hai Rasool Allah Sallallahu Alaihi Wa Sallam ne 
farmaya: "Allah ta'ala ne laanat ki hai us shaks par jo gair Allah k naam par janwar 
zibah kare, jo zameen ki hadey tabdeel kare, jo apne walid par laanat kare aur jo 
bida'ati ko panah de". (Sahih Mulim Kitabul Azha) 


BIDA'ATI K AMAL ALLAH TA'ALA K HAN MARDOOD HAI 


Hazrat Ayesha Razi Allahu Anha kehti hai Rasool Allah Sallallahu Alaihi Wa Sallam 
ne farmaya: "Jisne koi aesa kaam kiya jo deen mein nahi hai, wo kaam Allah ta'ala 
k han mardood hai". (Al loo loo wal Marjaan juzz e Saani Hadees no. 1120) 

BIDA'ATI Kl TOOBA QABIL E QUBOOL NAHI, JAB TAK BIDA'AT NA CHOODEY 


Hazrat Anas bin Malik Razi Allahu Anhu kehte hai Rasool Allah Sallallahu Alaihi Wa 
Sallam ne farmaya: "Allah ta'ala bida'ati ki tooba qubool nahi karta, jab tak wo 
bida'at chood na de". (Tabraani, Sahih Targeeb wa Tarheeb Hadees no. 52) 


BIDA'AT SE HAR KEEMAT PAR BACHNE KA HUKM 


Hazrat Arbaaz Razi Allahu Anhu kehte hai Rasool Allah Sallallahu Alaihi Wa Sallam 
ne farmaya: "Loogo! bida'at se bacho". (Kitabus Sunnah juzz e Awwal Hadees no. 
34) 


QAYAMAT K ROOZ BIDA'ATI HOOZ E KAUSAR K PAANI SE M EH ROOM 
RAHENGEY 

QAYAMAT K ROOZ RASOOL E AKRAM SALLALLAHU ALAIHI WA SALLAM 
BIDA'ATIYO SE SHADEED IZHAAR E BAIZAARI FARMAYENGE 


Hazrat Sahal bin Saad Razi Allahu Anhu kehte hai Rasool Allah Sallallahu Alaihi Wa 
Sallam ne farmaya: "Mein hooz e kausar par tumhara paish rava hunga jo waha 
ayega paani piyega aur jisne ek baar pee liya use kabhi piyaas nahi lagegi, baaz 
aese loog bhi ayenge jinhe mein pehchanuga (aur samjhunga k ye mere ummati 
hai) aur wo bhi mujhe pehchanegey k mein unka Rasool hu phir unhe mujh par 
aane se rook diya jayega, mein kahuga ye to mere ummati hai, lekin mujhe bataya 
jayega, "Ae Muhammad Sallallahu Alaihi Wa Sallam! Aap nahi jaante Aapke baad 
in loogo ne kesi kesi bida'atey rajij ki", phir mein kahunga "Doori ho, Doori ho, 

aese loogo k liye jinhone mere baad deen badal dala". (Al loo loo wal Marjaan juzz 
e Saani Hadees no. 1476) 


BIDA'AT JAARI KARNE WALE PAR ALLAH TA'ALA Kl, FARISHTO Kl AUR SAARE 
INSAANO Kl LAANAT HAI 


Hazrat Aasim Razi Allahu Anhu kehte hai mene Hazrat Anas Razi Allahu Anhu se 
pucha "Kya Rasool Allah Sallallahu Alaihi Wa Sallam ne madeena ko haraam 
qaraar diya hai?" unhone kaha "Han! falah jagah se le kar falah jagah tak koi 
darakht na kaate jaye, neez Nabi E Akram Sallallahu Alaihi Wa Sallam ne farmaya 
"Jo shaks yaha koi bida'at rayij kare uspar Allah ta'ala ki, farishto ki aur saare 
loogo ki laanat hai". (Al loo loo wal Marjaan juzz e Awwal Hadees no. 865) 


BIDA'AT RAYIJ KARNE WALE PAR APNE GUNAH K ALAWA UN TAMAAM LOOGO 
K GUNAHO KA BOOJH BHI HOGA, JO US BIDA'AT PAR AMAL KAREGA 


Hazrat Kaseer bin Abdullah bin Umar bin Aouf Muzni Razi Allahu Anhu farmate hai 
k mujhse mere baap ne, mere baap se mere dada ne riwayat kiya hai k Rasool 
Allah Sallallahu Alaihi Wa Sallam ne farmaya "Jisne meri sunnato mein se koi ek 
sunnat zinda ki aur loogo ne uspar amal kiya to sunnat zinda karne wale ko bhi 
utna hi sawab milega jitna us sunnat par amal karne wale tamaam logo ko milega 
jabke loogo k apne sawab mein se kami nahi ki jayegi aur jisne koi bida'at jaari ki 
aur phir uspar loogo ne amal kiya to bida'at jaari karne wale par tamaam loogo ka 
gunah hoga jo us bida'at mein amal karege jabke bida'at par amal karne wale 
loogo k apne gunaho ki saza se koi cheez kam nahi hogi (yaani wo bhi poori poori 
saza payenge)". (Sahih Sunan Ibne Maja juzz e Awwal Hadees no. 173) 

Hazrat Abu Hurairah Razi Allahu Anhu se riwayat hai k Rasool Allah Sallallahu 
Alaihi Wa Sallam ne farmaya: "Jis shaks ne looog ko hidayat ki dawat di use 
hidayat par amal karne wale tamaam loogo k barabar sawab milega aur hidayat 
par amal karne walo ka apna ajr bhi kam nahi hoga, is tarah jis shaks ne loogo ko 
gumraahi ki taraf bulaya us shaks par un tamaam loogo ka gunah hoga jo us 
gumraahi par amal karenge jabkey gunah karne walo k apne gunaho mein bhi koi 
kami nahi kijayegi". (Sahih Mulim Kitabul llm) 


HAZRAT ABDULLAH BIN UMAR RAZI ALLAHU ANHU BIDA'ATI K SALAAM KA 
JAWAB NAHI DIYA KARTE THEY 


Hazrat Naafey Rahimahullah se riwayat hai k ek aadmi Hazrat Abdullah bin Umar 
Razi Allahu Anhu k paas aya aur kaha "Falah aadmi ne Aap ko salaam kaha hai" 
Hazrat Abdullah bin Umar Razi Allahu Anhu ne farmaya "Mene suna hai k usne 
bida'at aejaad ki hai, agar ye sahih hai to use meri taraf se salaam mat 
pahuchana". (Mishkatul Masabeeh juzz e Awwal Hadees no. 116) 


BIDA'AT IKHTIYAAR KARNE WALE LOOG SUNNATO SE MEHROOM KAR DIYE JATE 
HAI 


Hazrat Hassaan bin Ateeyah Rahimahullah farmate hai "Jo loog deen mein koi 
bida'at ikhtiyaar karte hai Allah ta'ala unme se usi qadr sunnat utha leta hai aur 
phir wo sunnat qayamat tak un loogo mein nahi lootata". (Mishkatul Masabeeh 
juzz e Awwal Hadees no. 118) 

DOOSRE GUNAHO Kl BANISBAT BIDA'AT SHAITAAN KO ZAYADA MEHBOOB HAI 


Hazrat Sufyaan Soori Rahimahullah farmate hai "Shaitaan ko gunah k muqabiley 
mein bida'at zayada pasand hai kyunki gunah se tooba ki jaati hai jabkey bida'at 
se tooba nahi ki jaati". (Sharah Sunnah Juzz e Awwal Safa no. 216) 


Wazahat: Bida'at chookey sawab hasil karne ki niyat se ki jaati hai is liye bida'ati 
us se tooba karne k baare mein kabhi nahi soochta ta aakhir uska bunyaadi 
aqeedah sahih na ho jaye. 


HAZRAT ABDULLAH BIN MASOOD RAZI ALLAHU ANHU NE BIDA'ATIYO KO 
MASJID SE NIKAAL DIYA 


Hazrat Abdullah bin Masood Razi Allahu Anhu ko pata chala k kuch loog masjid 
mein mil kar unchi aawaaz se zikr aur darood shareef padh rehey hai Aap unke 
paas aye aur farmaya "Humne Rasool Allah Sallallahu Alaihi Wa Sallam k zamaney 
mein kisi ko is tarah zikr karte ya darood shareef padhte nahi dekha, lihaza mein 
tumhey bida'ati samajhta hu, yahi alfaaz dohraate rahe hattakey unhe masjid se 
nikaal bahar kiya". (Sharah Sunnah Juzz e Awwal Safa no. 216) 


MUHADDISEEN E KIRAAM K NAZDEEK BIDA'ATI KI RIWAYAT KARDA HADEES 
QABIL E QUBOOL NAHI 


Hazrat Muhmmad bin Seereen Rahimahullah kehte hai k shuru shuru mein loog 
hadees ki sanad k baare mein sawal nahi kiya karte they, lekin jab fitna (bida'at 
aur mangadat riwayat) ka failna shuru hua, to loogo ne hadees ki sanad puchna 

shuru kardi (aur ye usool bhi bana liya) k dekha jaye k agar hadees bayan karne 
wale Ahle Sunnat hai to unki hadees qubool ki jayegi aur Ahle Bida'at hai, to unki 
hadees qubool nahi ki jayegi. (Muqadma Sahih Mulim baab bayanul asnaad minad 
deen) 


Hazrat Imam Malim Rahimahullah se pucha gaya "Ae Abu Abdullah! mein ahraam 
kaha se baandhu?" Imam Malik Rahimahullah ne farmaya "zee hulaifa se, jaha se 
Rasool Allah Sallallahu Alaihi Wa Sallam ne baandha" us aadmi ne kaha "mein 
masjid e nabvi mein rooza e Rasool Sallallahu Alaihi Wa Sallam k qareeb se 
baandhna chahta hu" Imam Malik Rahimahullah ne farmaya "aesa mat karna, 
mujhey tumhare fitna mein mubtala hone ka darr hai" us aadmi ne kaha "is mein 
fitne ki kaun si baat hai k mene chand meel pehle (ahraam baandne) ka irada kiya 
hai" Imam Malik Rahimahullah ne farmaya "is se bada fitna kya ho sakta hai k turn 
ye samjho (k ahraam baandne k sawab mein) Nabi par sabqat le gaye ho jis'se k 
Nabi E Akram Sallallahu Alaihi Wa Sallam qasir rahey, mene Allah ta'ala se suna 
hai "Jo loog Rasool Allah Sallallahu Alaihi Wa Sallam k hukm ki mukhalifat karte 
hai, unhe darna chahiye k wo kisi fitne ya dardnaak azaab mein mubtala na ho 
jaye". (Aetasam Imam Shatbi, Al qaulul asma fi zimmul ibtida Safa no. 21-22) 


DEEN K MAAMLEY MEIN APNI MARZI AUR KHAWAHISHAAT E NAFS PAR CHALNE 
SE PANAH MAANGNI CHAHIYE 


Hazrat Abu Barzah Aslami Razi Allahu Anhu kehte hai k Rasool Allah Sallallahu 
Alaihi Wa Sallam ne farmaya "Mein apne baad tumhare baare mein pait aur 
sharmgaah k muamalaat aur gumraah kun khawahishaat se khayif hu (kahi turn 
un baato ki wajah se gumrah na ho jao)". (Kitabus Sunnah juzz e Awwal Hadees 
no. 13) 

BIDA'ATI KA KOI NAIK AMAL QABIL E QUBOOL NAHI 


Hazrat Fuzail bin Ayaaz Rahimahullah farmate hai "Jab turn bida'ati ko aate dekho 
to (wo raasta chood kar) doosra raasta ikhtiyaar karo, bida'ati ka koi amal Allah 
ta'ala k han maqbool nahi hota, jisne bida'ati ki madad ki usne gooya deen mitane 
mein madad ki". (Khasais Ahle Sunnah Safa no. 22) 


Allah tabarak o ta'ala se dua hai k Allah hame apne Nabi ki Sunnat (Hadees) se 
muhabbat aur us par amal karne wala bana, Ae Allah jo aaj ummat e 
Muhammadiya Sallallahu Alaihi Wa Sallam mein shadeed ikhtalaaf hai unko 
khatam karke sabko Siraat e Mustaqeem par jama farma, hum tamaam 
musalmano mein ittehaad o ittefaak qayam farma, Quran o Sunnat ki ahmiyat 
hamarey seeno mein koot koot kar bhar de, batil se hamari hifazat farma, Ae 
Allah hamari rehnumayi farma mere ilm mein izafa ata farma, ae Allah is kitab ko 
hamare liye Sadqa E Jaariya bana. (Aameen Ya Rabbal Alameen) 

